Duduk Rumah Diam-diam & Ketahui Terapi Yang Boleh Mendamaikan Minda Anda

Penularan wabak COVID-19 telah memberi impak yang besar kepada kita semua. Bukan dari segi kelangsungan hidup sahaja malah dari segi keselamatan dan juga kesihatan. Sedar tak sedar, kita pun dah mula menerima kehidupan dalam norma baharu ini.

Memang tidak dinafikan, banyak masa yang kita habiskan adalah berada di rumah. Ye lah, dalam keadaan sekarang ini, duduk rumah adalah benda paling baik untuk kita lakukan bagi mengelakkan jangkitan virus COVID-19. Tiada alasan lagi yer.

Tapi mungkin dari anda rasa bila duduk di rumah ni mood akan jadi lain. Mula rasa stress dan sebagainya. Tapi anda kena ingat, bila duduk di rumah dan dikelilingi pula dengan persekitaran rumah yang menenangkan, perkataan stress tu dah boleh buang jauh-jauh.

Macam mana nak dapatkan persekitaran sebegini? Meh sini kami kongsikan dengan anda terapi yang boleh anda lakukan untuk sentiasa berasa tenang bila berada di rumah bersama keluarga tercinta.

Sambil-sambil anda bekerja dari rumah, anda boleh jer manjakan diri dan juga cipta suasana spa di rumah.

Buat jer di bilik anda tu. Asalkan ianya bersih dan selesa. Anda boleh menyalakan lilin wangi atau lilin aromaterapi untuk membangkitkan mood.

Selepas itu, laraskan cahaya supaya bilik tidak terlalu terang. Tambahkan pula alunan muzik mengikut kegemaran anda dengan nada yang santai, sudah semestinya anda berasa lebih tenang jer.

Memang tak dapat dinafikan, kalau mahu duduk selesa di rumah, kebersihan lah yang paling utama. Jadi, anda boleh tingkatkan kualiti udara di rumah anda dengan pembersih udara.

Ia dapat membersihkan udara di rumah untuk bernafas lebih baik di samping dapat menapis alergen dan potensi risiko lain untuk kesihatan.

Bukan itu jer, ia juga dapat menghilangkan bau yang tidak sedap dari haiwan peliharaan dan juga ketika anda memasak. Dengan adanya pembersih udara, memang anda akan berasa lagi selesa bila berada di rumah.

Siapa jer tak suka dengan bau yang wangi kan? Haa, kalau anda nak tahu penggunaan pewangi mampu menjadi aroma terapi yang menghilangkan rasa penat dan kembali menyegarkan minda setelah badan seharian terasa keletihan.

Kami cadangkan anda untuk beli pewangi yang sesuai dengan citarasa dan keperluan anda untuk diletakkan di rumah anda tu. Kalau hari-hari berada dalam persekitaran yang wangi memang akan terasa lebih tenang.

Kalau dulu kita selalu gunakan alasan tidak dapat masak dan makan bersama keluarga kerana masa seharian banyak di ofis. Jadi, sekarang inilah masanya untuk anda recover balik masa-masa anda bersama keluarga tercinta.

Ini juga salah satu terapi yang anda boleh lakukan bersama. Luangkan masa bersama suami, isteri dan juga anak-anak. Barulah hubungan menjadi lebih rapat. Ada hikmahnya juga bila kita semua ‘dikurung’ di rumah sendiri ni kan?

Mungkin anda tak tahu yang perabot kayu pejal adalah salah satu terapi semulajadi yang boleh anda letakkan di rumah.

Dalam kesibukan kerja, kadang-kadang kita mahukan suasana yang damai dan juga menenangkan ketika berada di rumah.

Buat anda yang sukakan alam semulajadi seperti kayu solid, selepas ini anda dah boleh penuhkan ruangan di rumah anda dengan perabot kayu ini.

Kalau anda nak tahu, jenama perabot mewah, Rozel ada mengeluarkan koleksi Khayu yang sangat cantik dengan penambahan baru seperti meja kopi, bangku, meja konsol dan meja makan untuk ruang dalaman yang lebih bergaya.

Koleksi Khayu ini diperbuat daripada pelbagai jenis kayu. Antaranya dari kayu abu, kayu oak, walnut dan gabungan bahan seperti marmar, kaca tempered, dan keluli tahan karat untuk membuat perabot dengan gaya yang lebih kontemporari untuk diletakkan di rumah anda.

Perabot kayu ini juga mempunyai corak yang sangat menarik dan sangat terkenal dengan kestabilan dan tahan terhadap degradasi dari masa ke masa.

Di dalam koleksi Khayu, anda juga dapat menemukan kombinasi bukan hanya bahan, tetapi juga bentuk siluetnya yang inovatif yang menambahkan kemewahan kontemporari pada keseluruhan perabot!

Dengan kata lain, perabot Khayu ini sangat cantik, sesuai dengan anda yang mahukan perabot lain dari lain.

Anda juga boleh dapatkan tawaran meja makan Khayu eksklusif dan premium dari Rozel dengan harga serendah RM4,390 sahaja.

Bukan itu jer, Rozel juga ada buat promosi serendah RM99 apabila anda membuat pembelian mana-mana meja makan Khayu sekarang!

Laman website Rozel: LINK INI.
Facebook: LINK INI.
Instagram: LINK INI.

Sambil-sambil di rumah, sambil juga anda terapikan diri dengan senarai yang kami berikan di atas tadi. Penuhkan masa anda di rumah dengan keluarga tercinta dan aktiviti yang menarik. Jangan stress-stress okay!

#RozelMY #contemporary #fusion #tailored #opulent #sculpted #architectural #traditional #luxurious #timeless #classic #essential #elegant #rozel #sofa #furniture #leather #livingroom


“Kami Sama-Sama Dari Zaman Anak Dara Lagi, Tipulah Kalau Tak Sedih”

Sejak bulan lalu hangat diperkatakan mengenai kemelut penyanyi Siti Nordiana dengan dua lagi rakan artis iaitu Lan Solo dan Syura Badron.

Pernah bernaung di bawah syarikat yang sama dengan Nana sejak usia belasan tahun lagi, Syura berkata tiada siapa mahukan semua ini akan berlaku, namun setiap manusia itu tidak sempurna dan tidak terlepas dari melakukan kesilapan.

BACA: “Anda Tak Tahu Apa Saya Lalui, Tolong Henti Hakimi Saya”

“Tiada siapa mahu semua ini berlaku. Jujur saya cakap, ketika mula bertatih dalam bidang seni, dialah (Nana) orang pertama yang saya kenal. Kami satu label yang sama, nyanyi, bikin video muzik dan pergi ‘road tour’ bersama-sama sejak berusia 14 tahun.

“Apabila semua ini berlaku, sudah tentu saya sendiri fikir mana pergi semua persahabatan. Saya percaya, manusia tak sempurna dan itu juga sifat saya. Kita semua buat silap kerana itu memang fitrah,” katanya.

Kata Syura lagi, dia tidak menyangka perkara itu akan berlarutan sehingga ke mahkamah dan mengakui sedih di atas apa yang berlaku. Tidak mahu mengeruhkan lagi keadaan, Syura turut memohon maaf dan memaafkan apa sahaja yang berlaku.

“Saya percaya itu juga yang berlaku antara saya dengan Nana. Kami pernah sama-sama menjalani zaman anak dara sampailah sekarang. Bohonglah kalau saya cakap tak sedih dengan apa yang berlaku.

“Kalau boleh saya tak nak keruhkan keadaan. Daripada pihak saya, dari bibir saya sendiri, saya mohon maaf dan memaafkan apa sahaja yang berlaku baik apa yang orang tahu mahupun tidak,” katanya.

Dalam pada itu, Syura berkata dia menyerahkan segalanya kepada takdir dan tindakan lanjut daripada Nana mengenai permasalahan tersebut.

“Saya sudah sampai tahap fikir, apa sahaja yang keluar dari bibir saya, orang ramai akan label saya yang memulakan angkara ini, sayalah ‘villain’ dan sebagainya. Kalau dia (Nana) rasa bawa perkara ini ke mahkamah dapat selesaikan masalah, terpulang kepadanya.

“Saya reda dan ikut sahaja kalau itu memberikan keadilan kepada siapa yang berasakan dirinya teraniaya atau bagaimana,” katanya.


Oksigen Turun Mendadak, Aishah Mohon Doa Tidak Ditidurkan

Menerusi satu perkongsian di Instagram sebentar tadi, penyanyi Aishah berkongsikan detik cemas apabila tahap oksigen dalam badan turun mendadak selepas tiub pernafasan dibuka seketika.

Menurut Aishah, tiub pernafasananya dibuka pagi tadi apabila tahap oksigennya dilihat stabil, namun sebaik sahaja dia kembali ke katil selepas ke tandas, paras oksigennya turun mendadak.

“Pagi tadi oksigen level saya 98, mereka cuba nak buka oksigen tapi bila ke tandas dan balik ke katil oksigen level terus turun mendadak ke 88, terpaksa pakai oksigen semula baru naik semula ke 95,” tulisnya.

Aishah turut meluahkan rasa bimbang apabila melihat pesakit lain dibawa ke tempat lain untuk ditidurkan dan memohon pengikutnya mendoakan agar dia tidak melalui perkara sama.

“Ya Allah mental tak kuat hari Ini, bila melihat patient depan saya dibawak naik untuk diintubate (ditidurkan). Ya Allah teman-teman tolong doakan saya tak sampai kesitu kena intubate.

“Saya takut, saya masih banyak tanggungjawab pada family yang belum selesai,anak-anak saya banyak lagi hal yang tak selesai. Sangat mengharapkan doa kawan-kawan Ampunkan dosa-dosa saya sekiranya pernah terkasar katadan sebagainya,” tulisnya.

Isnin lalu, Aishah yang positif Covid-19 dikejarkan ke Hospital Ampang berikutan paras oksigen menurun kepada 92 peratus.


“Nak Jadi Ibu Baru Jebat? Kena Lalu Saya Dulu”

Baru-baru ini, pelakon Sharnaaz Ahmad ada memuat naik ucapan menyentuh hati sempena ulang tahun kelahiran anaknya, Jebat Jayden yang ke-3.

Namun, apa yang menjadi perhatian komen ditinggalkan bekas isterinya, Noor Nabila yang memuji Sharnaaz seorang bapa yang baik dan penyayang buat anak mereka.

BACA: Ucap Birthday Untuk Anak, Sharnaaz Terima Pujian Dari Bekas Isteri

Nabila juga sempat bergurau dengan menyatakan kepada siapa yang mahu menjadi ibu baru Jebat boleh tinggalkan ‘resume’ di ruangan posting berkenaan untuk ditapis dahulu.

“Terima kasih baba (Sharnaaz) kerana telah menjadi bapa yang baik dan penyayang kepada Jebat. Dia sangat bertuah kerana mendapat bapa seperti awak. Yang nak hantar resume (jadi isteri Sharnaaz) boleh ‘cc’ sini sekali,” tulisnya.

Noor Nabila dan Sharnaaz pernah berkahwin pada 2017. Namun pasangan ini telahpun berpisah sekitar tahun lalu. Nabila kemudian mendirikan rumah tangga dengan Engku Emran pada Mac lalu.


Amal Makanan Sunnah, Ellie Suriaty Hormat Keputusan Anak Tolak Vaskin

Menghormati keputusan dua anaknya yang menolak untuk menerima vaksin, pelakon Ellie Suriaty berkata laporan polis dibuat sebagai perlindungan jika mereka dipaksa mengambil vaksin.

Menurut Ellie, sekolah memberi pilihan sama ada mahu mengambil atau pun tidak, namun bimbang ada kekangan kelak sebagai contoh tidak dibenarkan menduduki SPM.

“Takut jadi paksaan bila kata its okay tak ambil vaksin tapi nanti tak boleh duduk SPM. Anak saya 17 tahun dan anak perempuan saya 12 tahun dan akan masuk tingkatan satu. Takut nanti tak boleh daftar masuk sekolah,” katanya.

Kata Ellie lagi, mereka sekeluarga tidak akan mengambil suntikan vaksin dan memilih untuk mencegah virus tersebut dengan mengamalkan makanan sunnah.

“Orang yang ambil vaksin kata dia guna vaksin untuk mencegah, baik, dan saya pun ada cara pencegahan sendiri menggunakan remedi semula jadi. Pagi-pagi saya sekeluarga akan minum air lemon campur madu dan letak cengkih serta kulit kayu manis.

“Tengahari kita minum habbatus sauda atau sumac yang dicampurkan dalam air atau masakan. Inilah cara kita, mungkin orang cakap kolot tapi sunnah Rasullulah, habbatus sauda adalah ubat segala penyakit kecuali mati. Jadi saya takkan ambil vaksin,” katanya.

Dalam pada itu, Ellie turut meluahkan rasa kasihan pada anaknya yang dikecam teruk di media sosial kerana menolak vaksin

“Saya dah biasa kena kecam sejak jadi pembangkang, jadi saya dah biasa. Selagi you bercakap menggunakan fakta, pada saya bila netizen kecam, kita tak mahu bergaduh.

“Azrell tiada niat nak menghasut orang supaya tolak vaksin. Kesian kat dia. Tapi saya tak boleh stop dia daripada berkata perkara yang benar,” katanya.

Terdahulu, dua anaknya membuat laporan di Balai Polis Taman Melawati bagi mempertahankan hak mereka untuk menolak suntikan vaksin.


Rody Kristal Minta Lan Solo, Siti Nordiana Berdamai, Buang Ego

Sejak bulan lalu hangat diperkatakan mengenai kes saman antara Siti Nordiana dengan dua rakan artis iaitu Lan Solo dan Syura serta tiga individu lain.

Mengulas mengenai perkara itu, gitaris kumpulan Kristal iaitu Rody berharap kes antara sahabatnya itu dapat diselesaikan dengan baik. Tidak mengetahui punca sebenar konflik berkenaan, namun dia meminta supaya mereka berdamai dan buang ego.

BACA: Tak Takut Dengan Siti Nordiana, Peguam Dua Defendan Sedia Lawan Di Mahkamah

“Mereka adalah rakan-rakan saya sejak zaman sekolah… zaman Kristal muncul dulu, kita tak tahu apa sebab terjadi benda ini. Tak tahu apa masalah dalaman mereka.

“Yang penting kita harap mereka semua berdamai… ego tu buang la macam lagu Terpisah, boleh baca liriknya. Dalam kehidupan kita ini kalau boleh saling memahamilah,” katanya.

Terdahulu, selepas 18 tahun bersama Kristal, Lan membuat keputusan untuk mengundurkan diri daripada kumpulan berkenaan pada November 2017.


“Takkan Tak Perasan Benda Terdedah Sebelum Kongsi?”

Sebelum ini ada sahaja kontroversi terpalit Janna Nick sehingga menjadi kecaman netizen. Nampaknya, pelakon dan pengacara itu sekali lagi menjadi bualan ramai.

Perkongsian foto terbaru Janna mengejutkan ramai melihat pakaiannya yang mempunyai belah di bahagian dada. Malah, ada yang tertanya-tanya apabila melihat warnanya seakan warna kulit.

Diruangan komen, rata-rata netizen menegur pelakon tersebut. Tidak kurang juga ada yang mempersoalkan adakah ianya sengaja atau tidak sengaja.

Dalam pada itu, ada netizen mempersoalkan adakah Janna tidak perasan sebelum memuat naik foto tersebut di media sosial miliknya.

Meskipun ramai yang mengkritik foto tersebut, namun ada segelintir menasihati Janna supaya lebih berhati-hati sebelum memuat naik gambar.

Mungkin teguran peminat nampak kasar dan memalukan tapi apa yang dikatakan mereka mungkin sekadar peringatan dan rasa sayang terhadap artis kesayangan mereka. Apa pun diharap Janna lebih berhati-hati selepas ini.


Tak Nak Sia-Siakan Suara Merdu, Aliff Syukri Nak Keluarkan Lagu Baru

Tidak dinafikan, susulan pandemik melanda negara ramai yang sunyi apatah lagi tidak dapat bertemu keluarga yang jauh serta keluar bersama rakan-rakan seperti biasa.

Menerusi satu perkongsian di Instagram, Datuk Seri Aliff Syukri turut meluahkan rasa sunyi dan mahu merakamkan lagu terbaru berjudul ‘Sunyi’.

Dalam entri tersebut, Aliff turut meminta pendapat daripada pengikutnya untuk mengeluarkan lagu tersebut memandangkan itu merupakan perasaan yang dirasainya ketika ini.

Kata Aliff lagi, dia merasakan ianya satu kerugian jika suara merdunya yang dikurniakan Tuhan tidak digunakan.

Perkongsian Aliff itu mendapat pelbagai reaksi daripada netizen yang memberikan kata-kata semangat, malah ada juga yang mengakui tidak sanggup mendengar suara usahawan kosmetik itu.


Sebulan Bertarung Nyawa, Paru-Paru Abang Siti Sarah Rosak

Hampir sebulan bertarung nyawa melawan Covid-19, keadaan abang kepada penyanyi Allahyarham Siti Sarah iaitu Ahmad Firdous Raissuddin kini semakin baik.

Firdous juga memaklumkan paru-paru kanannya rosak akibat virus tersebut dan memerlukan masa tiga hingga empat bulan untuk kembali pulih.

“Paru-paru kanan saya rosak, paru-paru kiri saya kena sikit di bahagian belakang..tapi Alhamdullilah saya boleh pulih InsyaAllah dengan izin Allah.

“Ambil masa mungkin tiga hingga empat bulan. InsyaAllah. Saya pakai oksigen pun dah dikurangkan daripada sembilan ke lapan peratus. Tiada perkataan selain Alhamdulillah cuma masih sesak nafas bila bangun pagi. Mula antibiotik baru lawan virus degil,” katanya.

Berkongsikan perkara itu di Facebook, Firdous turut mengucapkan terima kasih kepada orang ramai yang sentiasa mendoakan kesihatannya.

Terdahulu, Shuib memaklumkan abang iparnya menerima rawatan di unit rawatan rapi (ICU) selepas kesihatannya dilaporkan berada dalam keadaan kurang baik. Firdous terpaksa mendapatkan rawatan kecemasan akibat paras oksigen menurun, namun kembali sedar selepas 24 jam ditidurkan.


Rindukan Keluarga, Caprice Sedia Balik Malaysia

Hampir dua bulan berada di Jordan, penyanyi rap Caprice mengakui rindukan keluarga dan perniagannya serta mahu segera balik ke Malaysia.

Menjawab pertanyaan daripada pengikutnya di Insta Story, Caprice berkata dia berharap dapat tinggal lebih lama dan akan kembali ke Jordan.

“Tentunya saya ingin balik ke Malaysia. Saya merindukan keluarga, perniagaan dan permainan saya.

“Tetapi itulah, saya harap dapat tinggal di sini (Jordan) lebih lama sebab telah banyak kami lakukan untuk misi di sini, saya harap saya dapat lakukan lebih banyak lagi. Saya akan tetap kembali ke sini, Insya-Allah,” katanya.

Berkongi mengenai keadaan kesihatannya selepas dimasukkan ke hospital akibat demam dan panic attack, Caprice berkata dia kini semakin sihat namun doktor menasihatkannya untuk berehat.

“Alhamdulillah, saya rasa lebih sihat. Cuma doktor suruh rehat. Tetapi disebabkan ini adalah hari-hari terakhir saya di Jordan, saya perlu berikan yang terbaik. Insya-Allah sebelum saya naik kapal terbang, saya akan muat naik kesemua video saya,” katanya.

Dalam pada itu, Caprice berkata sejak dirinya tular, dia bertemu rakan baru di Jordan yang banyak membantunya menjayakan misi di sana.

“Sejak lagu koyak dan sesi live Instgram saya bersama pempengaruh askar Israel itu menjadi tular, kita bertemu ramai sahabat baharu di sini. Jadi, banyak perjumpaan dan mesyuarat dilakukan dan anda akan melihatnya nanti,” katanya.


Eina Azman, Suami Positif Covid-19 Pada Ulang Tahun Perkahwinan Ke-7

Menyambut ulang tahun perkahwinan ketujuh hari ini, pelakon Datin Eina Azman berkongsikan perkhabaran sedih apabila dia dan suami, Datuk Kaiser Gurmeet Harden disahkan positif Covid-19.

Menurut Eina lagi, dua lagi pembantu rumahnya turut positif virus tersebut. Ujarnya, dia sering melakukan ujian saringan dan tidak tahu bagaimana dijangkiti virus berkenaan.

“Dukacita saya ingin maklumkan saya suami dan 2 bibik saya Bik Mega n Bikna didapati positive covid 19. Macam nak gugur jantung ni bila dapat result. Sebab saya selalu buat covid test.

“Even last week saya dan suami baru saja buat covid test sebelum buat surgery n result yang keluar negative. Saya taktau macam mana dalam seminggu saya boleh kena.

“Sedih ya amat bila terpaksa tengok Aubrey Karl buat covid test dengan menangis. Saya memang tak sampai hati tengok. Sementara tunggu result hati ni risau sangat fikir apa jadi kalau kena dekat aubreykarl or bibik-bibik? Macam mana nak handle?” katanya.

Eina berkata lagi, dia mula mengalami gejala demam dan batuk manakala suaminya pula mengalami demam panas serta paras oksigen tidak menentu.

“Sekarang saya dah mula demam panas dan dah start batuk. Cuma keadaan suami saya kurang ok sebab demam terlalu panas dan oxygen dia turun naik. So every 2 days kami kena pergi hospital untuk jumpa doctor untuk monitor dan X-Ray,” katanya.

Meskipun berdepan saat sukar ketika sambutan ulang tahun perkahwinan mereka, namun Eina berkata dia menerima ketentuan Allah dengan berlapang dada. Eina turut meminta mereka yang pernah berhubung dengannya supaya melakukan ujian saringan secepat mungkin.

“Harini pula our anniversary jadi pula macam ni. Ya Allah memang speechless. Apapun saya percaya ini semua ketentuan allah dan kami terima dengan hati yang terbuka. Saya minta tolong semua doa kan untuk kami sekeluarga bersama bibik-bibik semua kembali sihat seperti biasa,” katanya.


Nafi Guna Duit Suami, Syatilla Melvin Dedah Berniaga Korek ASB

Selepas mengusahakan produk kosmetik diberi nama Kekasih by The Melvins sejak Mei lalu, pelakon Statilla Melvin bersama adik-beradiknya kini bergelar jutawan muda.

Menerusi satu perkongsian di Instagram, Syatilla ada memuat naik video berkongsikan mengenai peniagaannya. Syatilla menafikan perniagannya adalah duit daripada suaminya, Shaheizy Sam.

Menjawab soalan netizen mengenai perkara itu, Syatilla berkata dia menggunakan wang yang dilaburkan di Amanah Saham Berhad sebanyak RM8,000.

A post shared by S Y A T I L L A M E L V I N (@samtilla)

“Ramai yang tanya..berapa modal mula berniaga? Saya mula dengan RM8,000 seorang (setiap adik beradik). Pinjam duit suami ke? Saya korek duit ASB dengan harapan Allah gandakan,” tulisnya.

Dalam pada itu, Syatilla berkongsikan gaji pertama diterima mencecah lima angka dan meluahkan rasa syukur dengan rezeki tersebut.

Untuk rekod, Syatilla dan adik beradiknya yang lain iaitu Syifa, Syida dan Syafiqa telah memulakan perniagaan berasaskan produk kecantikan Kekasih By The Melvins sekitar tahun 2019.


Anak Pelakon Buat Laporan Polis Tolak Vaksin

Tiga orang pelajar terdiri daripada dua remaja lelaki dan seorang kanak-kanak perempuan hari ini membuat laporan polis bagi mempertahankan hak mereka untuk menolak suntikan vaksin.

Memetik laporan Malaysia Gazette, Azrell Omar Azri Iskandar, 17 bersama adiknya, Nur Azreen Omar Iskandar Azri Iskandar, 12, dan rakannya Muhammad Hanif Haikal Jeffery, 17 membuat laporan polis di Balai Polis Taman Melawati.

Menurut Azrell Omar, laporan itu dibuat kerana tidak mahu mengambil vaksin atas alasan bimbang sekiranya berlaku perkara tidak diingini terhadap dirinya.

“Saya pelajar yang sihat tubuh badan dan tidak sanggup mengambil sebarang risiko yang boleh mendatangkan mudarat terhadap tubuh badan saya melalui suntikan vaksin yang masih lagi pada tahap ujian klinikal.

“Saya tak sanggup mempertaruhkan nyawa saya untuk ujian klinikal ini kerana ada pelbagai kaedah boleh dilaksanakan untuk mencegah Covid-19 iaitu melalui cara perubatan tradisional secara holistik iaitu rawatan homeopathi, makanan sunnah yang keluarga saya amalkan selama ini bagi mencegah penularan pandemik,” katanya.

Pelajar itu dan adiknya yang hadir ke balai polis untuk membuat laporan turut ditemani ibu mereka yang juga seorang pelakon terkenal, Ellie Suriaty Omar.

Azrell berkata dia menerima borang daripada guru sekolahnya untuk mengisi borang vaksin dua minggu lalu. Ujarnya, mereka berhak menentukan sama ada untuk mengambil vaksin.

“Dalam borang berkenaan, kami diberitahu tiada siapa yang akan bertanggungjawab sekiranya berlaku implikasi akibat pengambilan vaksin dan ibu bapa yang menerima keputusannya.

“Setakat ini, mereka tidak memaklumkan ada tindakan lanjut akan dikenakan sekiranya tidak mengisi borang atau mengambil vaksin.

“Malahan saya dan semua ahli keluarga belum mengambil vaksin sehingga kini termasuk ibu bapa saya kerana mereka berhak untuk menentukan sama ada mahu atau enggan mengambilnya,” katanya.

Jelas Azrell, tindakannya membuat laporan itu tiada paksaan daripada mana-mana individu sebaliknya dibuat atas penilaian sendiri melalui maklumat diperolehinya berkaitan vaksin daripada Google termasuk membaca berita dari luar negara serta daripada ibunya, ahli keluarga serta kenalan.


Bekas PA Tunjuk Bukti Mesej DSV Buat Ujian Kesuburan

Sejak beberapa hari lalu hangat diperkatakan apabila bekas pembantu peribadi usahawan kosmetik iaitu Iqbal Zulkifli mendedahkan mengenai hubungannya dengan Datuk Seri Vida.

Iqbal turut mendedahkan dia dan Vida hampir berkahwin pada tahun 2018 dan sudah pun bertemu keluarga serta membuat ujian kesuburan.

BACA: “Saya Kena Pastikan Mampu Lahirkan Zuriat Atau Tidak, Baru Fikir Kahwin”

Bagi menguatkan lagi dakwaan tersebut, Iqbal turut memuat naik mesej perbualannya dengan Vida mengenai hubungan mereka namun tidak dapat meneruskan demi menjaga hati banyak pihak.

Dalam pada itu, Iqbal turut berkongsikan mesejnya dengan Datuk Seri Aliff Syukri yang memberi nasihat kepadanya mengenai hasratnya untuk berkahwin dengan Vida.

Terdahulu, Vida berkata dia tidak terfikir lagi untuk berkahwin lagi buat masa ini dan andai bertemu jodoh dia mahu bakal suami yang setaraf dengannya.

Vida memberitahu perkara itu selepas kecoh di media sosial kononnya dia bakal mengakhiri zaman janda dengan bekas pembantu peribadinya itu.


“Saya Nak Kahwin Lagi, Kalau Ada Jodoh Nak Wanita Celik”

Hampir empat tahun menduda, pemain dram Caliph Buskers, Fendy Adlun mengakui mempunyai keinginan untuk berkahwin lagi tidak pernah serik untuk mendirikan rumah tangga.

Kata Fendy lagi, dia tidak menolak sekiranya dipertemukan jodoh lagi asalkan wanita tersbeut menyayangi dan menerima dirinya serta anaknya.

BACA: Fendy Caliph Buskers Dapat Rumah PPR, Sewa Dikecualikan Selama Setahun

“Kalau ada rezeki dan peluang kahwin lagi, secara peribadi saya naklah kahwin lagi. Cuma, pada masa sekarang masih belum ada calonnya dan saya pun tahu keadaan kewangan tidak berapa stabil.

“Tapi, soal jodoh ini kita tak tahu. Kalau Allah kata ada rezekinya, saya terima saja asalkan wanita itu sayang dan boleh terima saya dengan anak saya juga. Bolehlah dia jadi ‘mata’ untuk saya dan anak kerana kami cacat penglihatan,” katanya kepada Harian Metro.

Mempunyai hasrat untuk bertemu jodoh dengan wanita celik, Fendy berkata tidak salah jika dia mempunyai impian tetapi Allah yang menentukan segalanya.

“Saya bukan cuba bersikap memilih-milih atau lupa keadaan diri, tapi jika dipertemukan jodoh baru naklah dapat pasangan wanita celik. Setidak-tidaknya adalah warna dalam kehidupan saya dan anak, Nur Azalea Zafirah.

“Isteri yang celik itu boleh tengok-tengokkan anak apabila saya keluar bekerja dan senang cakap jadi mata untuk kami berdua. Dia juga boleh ikut dan teman saya ketika ada persembahan,” jelasnya.

Dalam pada itu, Fendy berkata jika dikurniakan isteri celik mudah untuknya menceburi bidang perniagaan sebagai salah satu usaha menjana pendapatan.

“Saya dapati seorang rakan anggota dalam Caliph Buskers, Nirwan yang mempunyai isteri celik. Sekarang, walaupun tiada tawaran persembahan nyanyian, tapi mereka mampu bersama-sama menjalankan perniagaan tempahan kek dan sebagainya.

“Ia sebagai tanda sokongan juga buat suami cacat penglihatan dan isteri celik yang ada kemahiran tertentu bekerjasama dalam bisnes. Secara tak langsung, memang membantu untuk usaha bersama mencari pendapatan,” katanya.

Sementara itu, Fendy berkongsikan dia pernah berkenalan rapat dengan wanita celik namun masa tidak sesuai untuk mereka membawa hubungan ke fasa yang seterusnya.

Terdahulu, Fendy berkahwin dengan Nur Nadira yang juga anggota Caliph Buskers pada 3 Mei 2014, namun bercerai pada 2018. Hasil perkongsian hidup mereka dikurniakan seorang anak perempuan, Nur Azalea Zafirah, 6, yang juga cacat penglihatan dan kanak-kanak autisme.


Ezza Sanggup ‘Dimadukan’ Remy Ishak

Selamat mendirikan rumah tangga pada 21 Ogos lalu, kisah perkahwinan pelakon Remy Ishak dan Ezza Yusof masih lagi menjadi bualan ramai.

Kalau dah bergelar isteri pelakon pujaan ramai, bukan sahaja Instagram Remy, malah media sosial milik Ezza juga turut mendapat perhatian.

Baru-baru ini perkongsian Ezza mencuri tumpuan apabila memberitahu sanggup ‘dimadukan’ oleh Remy. Tetapi rupanya madu yang dimaksukan oleh Ezza adalah seekor kucing.

Menerusi entri di Insta Story itu, Ezza turut memuat naik foto seekor kucing sedang tidur lena di atas pangkuan Remy.

Remy selamat bernikah dengan bekas tunangnya, Ezza Yusof dengan sekali lafaz pada 21 Ogos lalu dalam satu majlis tertutup mengikut SOP ketat di Masjid Negara, Kuala Lumpur.


Intan Ladyana Sedang Hamil?

Baru-baru ini, muncul sebuah video daripada netizen mendakwa pelakon yang juga isteri kepada pelakon muda Harris Alif iaitu Intan Ladyana dikatakan sedang berbadan dua.

Menerusi video tersebut, turut dikongsikan beberapa foto dan video dimana jelas kelihatan bentuk baby bump pada bahagian perut Intan.

Dalam video berkenaan, Intan yang mengenakan baju berwarna merah, jelas kelihatan bahagian perutnya sedikit buncit. Difahamkan, gambar berkenaan diambil sekitar Mei lalu.

Malah, baru-baru ini, Intan ada memuat naik video memaparkan dirinya dilihat menutup bahagian perutnya dengan bantal seolah menyembunyikan sesuatu.

Bagaimanapun, setakat ini masih tiada pengesahan rasmi daripada Intan atau Harris sendiri. Apa pun sama-sama kita nantikan. Intan dan Harris mendirikan rumah tangga pada 5 Februari lalu di Jabatan Agama Islam Wilayah Persekutuan.


Ucap Birthday Untuk Anak, Sharnaaz Terima Pujian Dari Bekas Isteri

Meskipun sudah berpisah dan bekas isterinya sudah pun mendirikan rumah tangga, namun Sharnaaz Ahmad dan Noor Nabila tetap menjaga hubungan baik demi anak mereka, Jebat Jayden.

Menerusi satu perkongsian, Sharnaaz memuat naik ucapan menyentuh hati sempena ulang tahun kelahiran anaknya yang ke-3.

Sharnaaz sempat berseloroh kepada siapa yang ingin menjadi ibu tiri Jebat perlu menghantar resume kepada anaknya terlebih dahulu.

Perkongsian Sharnaaz itu turut mendapat perhatian bekas isterinya yang turut memuji bekas suaminya seorang bapa yang baik dan penyayang buat anak mereka.

Nabila juga sempat bergurau dengan menyatakan kepada siapa yang mahu menghantar resume boleh tinggalkan di ruangan posting berkenaan.

Melihatkan komen tersebut, rata-rata netizen gembira melihat hubungan baik mereka yang sentiasa mementingkan hal anak terlebih dahulu.

Noor Nabila dan Sharnaaz pernah berkahwin pada 2017. Namun pasangan ini telahpun berpisah sekitar tahun lalu. Nabila kemudian mendirikan rumah tangga dengan Engku Emran pada Mac lalu.


Tayang Jam Harga Setengah Juta, Bekas PA Vida Tiada Niat Menunjuk

Sebelum ini hangat diperkatakan mengenai bekas pembantu peribadi usahawan kosmetik iaitu Iqbal Zulkifli mendedahkan mengenai hubungan cintanya dengan Datuk Seri Vida.

Kali ini, Iqbal sekali lagi menjadi perhatiam apabila dikatakan membeli jam tangan mewah bernilai hampir setengah juta. Menerusi IG, Iqbal turut memuat naik video sedang membeli dua jam tangan mewah jenama Hublot di sebuah pusat beli belah.

BACA: Hampir Kahwin Pada 2018, Bekas PA Akui Masih Ada Perasaan Pada DSV

Seperti sudah dijangka, perkongsiannya itu menimbulkan rasa kurang senang netizen yang menuduhnya menunjuk-nunjuk dan sengaja berlagak mewah.

Bagaimanapun, Iqbal mengatakan dia tiada niat untuk menunjuk atau riak kerana dia sebolehnya mahu menyembunyikan kemewahan yang dimiliki.

“Saya fikir panjang dan bersebab untuk memuat naik kandungan berkenaan. Ikutkan sejak dulu lagi saya boleh tayang kandungan sebegini di media sosial.

“Cuma kali ini saya rasa tujuan video itu bukan dimuat naik atas paksi riak. Tapi sebaliknya mahu membuktikan kalau kita betul-betul berusaha walaupun era pandemi, kejayaan tu pasti berhasil,” katanya.

Dalam pada itu, Iqbal berkata tujuan dia memuat naik video dan membeli jam menggunakan wang tunai adalah untuk mendidik orang ramai untuk tidak berhutang.

“Video dimuat naik saya menayang wang tunai membeli jam itu juga bukan lakonan. Saya juga nak mendidik orang ramai kalau boleh beli barang secara tunai, elaklah berhutang,” katanya.

Terdahulu, Iqbal mendedahkan dia dan usahawan tersebut hampir berkahwin pada 2018 dan sudah bertemu kedua-dua belah keluarga namun impian untuk berumah tangga tidak kesampaian.


Tak Takut Dengan Siti Nordiana, Peguam Dua Defendan Sedia Lawan Di Mahkamah

Kes saman fitnah Siti Nordiana memasuki fasa baru apabila dua lagi defendan iaitu Pegawai Perhubungan Awam FMC, Sam Samin dan jurusolek, Razidah Ahmad menegaskan mereka tidak melakukan sebarang kesalahan.

Menurut peguam yang mewakili mereka iaitu Nurul Hafidzah Hassan dan Zeti Zulkifli berkata penegasan itu akan menjadi penyataan pembelaan yang akan difailkan di mahkamah pada Isnin.

BACA: Peguam Syura, Lan Solo & Isteri Mahu Bincang Selesai Luar Mahkamah Kes Saman Siti Nordiana

“Secara ringkasnya, berdasarkan pembelaan yang dimasukkan, pihak defendan keempat dan kelima percaya kes ini adalah tidak wajar diteruskan kerana kata-kata yang diadukan Siti Nordiana tidak berbuar fitnah.

“Dakwaan fitnah yang dibuat oleh Siti Nordiana terhadap anak-anak guam adalah disangkal,” katanya.

Dalam pada itu, Hafidzah berkata anak guamnya tidak gentar berdepan dengan pihak plaintif dalam mencari kebenaran kerana dia yakin tiada sebarang fitnah dalam kenyataan anak guamnya.

“Defendan-defendan tidak takut kerana mereka berada di sisi kebenaran. Pihak defendan akan berjumpa dengan pihak Siti Nordiana di mahkamah dan barisan peguam kami akan memberikan yang terbaik untuk membela nasib defendan,” katanya.

Terdahulu, Siti Nordiana menuntut permohonan maaf menerusi media serta membayar RM500,000 setiap seorang.

Selain itu, Nana juga menuntut ganti rugi khas, ganti rugi teruk dan ganti rugi teladan menerusi penyataan tuntutan tersebut.


Belum Lahir Dah Ditaja, Ayda Jebat Anggap Rezeki Anak

Bakal menimang cahaya mata sulung tidak lama lagi, pasti ramai tidak sabar menantikan kelahiran anak perempuan pasangan selebriti Ayda Jebat dan Nabil Mahir.

Tidak sabar menantikan kehadiran zurat pertama itu, Ayda dan Nabil meluahkan rasa syukur di atas rezeki diberikan dan berharap proses kelahiran dipermudahkan.

“Bersyukur kepada Allah di atas rezeki kurniaanNya. Jika ditanya tentang perasaan ketika ini tentunya gembira, teruja, berdebar dan semuanya bercampur baur.

“Kami cuma berharap agar semua urusan berjalan dengan lancar dan dipermudah,” kata Nabil.

Ditanya mengenai perancangan selepas bayi dilahirkan, Ayda turut meluahkan rasa syukur sudah pun menerima beberapa tajaan buat anak mereka.

“Alhamdullilah, walaupun ‘dia’ belum lahir kami sudah terima beberapa endorsement. Kami pun terkejut tapi itulah rezeki dia.

“Dan sekarang ini pun kami terima banyak sponsor barang kelengkapan bayi daripada kereta sorong, katil dan semuanyalah. Kami tak pernah duga akan diberikan rezeki ini. Syukur Ya Allah,” katanya.

Terdahulu, Ayda memaklumkan memilih kaedah pembedahan untuk melahirkan anak sulungnya itu.


15 Ahli Keluarga Beego Dijangkiti Covid-19

Pelakon dan penyanyi, Beego berkongsikan khabar duka dimana 15 ahli keluarganya di Johor Bahru dijangkiti virus Covid-19.

Menerusi satu perkongsian di Instagram, Beego berkata ada salah seorang ahli keluarga yang sudah lengkap dua dos vaksin juga turut dijangkiti.

“15 orang ahli keluarga saya sendiri di Johor Bahru disahkan positif. Yang dah lengkap dos pun positif. Memang sesuatu yang tidak terjangka oleh saya.

“Covid-19 memang betul tapi apapun, virus ini tetap akan tunduk dengan rahmat Allah SWT. Yang pergi selamanya kerana virus itu juga dalam rahmat-Nya,” tulisnya.

Kata Beego lagi, jika benar virus Covid-19 adalah ciptaan untuk mengurangkan menusia, mereka yang telah terkorban akan mendapat ganjaran syurga.

“Kalau iyapun virus ini adalah biological weapon for human thinning, ingatlah sentiasa, matinya seorang itu sekiranya dibunuh oleh agenda atau apapun.. sebagai seorang Islam syurgalah tempat kamu.

“Mati kerana wabak, syurga juga buat kamu. Saya ingin mengambil kesempatan untuk ucapkan takziah kepada semua kenalan saya yang kehilangan orang tersayang,” tulisnya.

Dalam entri tersebut, Beego turut memuat naik video memaparkan kenderaan Kementerian Kesihatan Malaysia (KKM) di kediaman keluarganya untuk dibawa ke Pusat Kuarantin dan Rawatan Covid-19.


“Saya Kena Pastikan Mampu Lahirkan Zuriat Atau Tidak, Baru Fikir Kahwin”

Sejak beberapa hari lalu hangat diperkatakan mengenai gosip cinta antara Datuk Seri Vida dan bekas pembantu peribadinya, Ahmad Iqbal menjadi perhatian ramai, namun Vida menafikan dakwaan tersebut.

Vida memaklumkan sebelum dia membuat keputusan untuk mendirikan rumah tangga kali ketiga, dia perlu memastikan dirinya masih subur dan mampu melahirkan anak.

BACA: Hampir Kahwin Pada 2018, Bekas PA Akui Masih Ada Perasaan Pada DSV

Jelas Vida lagi, dia tidak mahu mendirikan rumah tangga lagi sekiranya tidak mampu melahirkan zuriat apatah lagi usianya sudah semakin lanjut.

“Sebelum buat sebarang keputusan (untuk berkahwin), pertama sekali, saya kena tengok saya ini mampu melahirkan zuriat atau tidak.

“Jadi, saya akan buat ‘check up’ (pemeriksaan kesuburan) untuk memastikan saya boleh melahirkan zuriat. Selepas itu, barulah saya fikir perancangan selanjutnya sama ada untuk berkahwin atau tidak.

“Bukan apa, sekarang ini yang muda-mudi ini kalau tiada atau diikat dengan ‘zuriat’, nanti jadi susah. Kalau tanya saya, itulah yang perlu saya buat dahulu sekarang ini. Pastikan diri subur,” katanya.

Baru-baru ini, bekas pembantu peribadi Datuk Seri Vida iaitu Ahmad Iqbal Zulkefli mendedahkan dia dan usahawan hampir berkahwin pada 2018.

Iqbal mengatakan dia dan Vida sudah bertemu kedua belah keluarga dan sudah pun membuat ujian kesuburan namun impian untuk berumah tangga tidak kesampaian.


Selepas Tinggalkan Melodi, Janna Nick Mengacara Program Ilmiah

Meskipun tidak lagi mengacarakan program Melodi, namun rezeki pelakon Janna Nick terus mencurah apabila mengendalikan program dokumentari terbitan Radio Televisyen Malaysia (RTM).

Janna berkata dia kini sibuk dengan rakaman program ilmiah berjudul Banteras Covid-19. Diberi peluang mengendalikan program itu, Janna berkata dia banyak ilmu baru dipelajari.

“Empat tahun saya mengacara program hiburan, kali ini saya kena buat program yang lebih ilmiah, semestinya sangat mencabar tapi menyeronokkan.

“Walaupun agak sukar kerana perlu menghafal banyak fakta tapi saya seronok sebab saya boleh belajar banyak ilmu baharu termasuklah mengenai isu semasa. Paling mencabar saya sebagai pengacara sendiri kena turun padang yang mungkin mendedahkan diri dengan virus Covid-19,” katanya.

Diberi peluang untuk mengacarakan program ilmiah, Janna berkata dalam masa sama dia dapat memperbaiki cara penyampaiannya serta memperbetulkan penggunaan bahasa.

“Sejujurnya dua-dua program saya suka sebab ada perbezaan sendiri tapi program ilmiah dapat membantuu saya memperbetulkan penggunaan bahasa.

“Saya dapat belajr jadi pengacara yang lebih baik, sepatutnya permulaan seseorang pengacara belajar menggunakan bahasa yang tepat dan betul adalah melalui program begini,” katanya.

Anda boleh tonton program Banteras Covid-19 yang dihoskan oleh Janna setiap hari Ahad pukul 12 tengah hari di TV1.


Diserang Panic Attack, Caprice Dibawa Ke Hospital Di Jordan

Menerusi satu perkongsian di Instagram, penyanyi rap Caprice memaklumkan dia dimasukkan ke hospital dipercayai di Mesir selepas mengalami demam dan panic attack.

Dalam entri tersebut, Caprice memberitahu dia mengalami demam dan panic attact selepas menerima suntikan dos kedua vaksin serta sedang menerima bantuan oksigen.

Kata Caprice lagi, dia memaklumkan dirinya dalam keadaan baik sahaja dan akan kembali meneruskan misi dalam beberapa hari lagi selepas sembuh.

Sementara itu, menerusi perkongsian di Insta Story, Caprice turut memuat naik video memaparkan lengannya dimasukkan air serta kesan pengambilan darah.

Perkongsian Caprice itu mendapat pelbagai reaksi daripada netizen yang mendoakan penyanyi rap itu cepat sembuh apatah lagi berada di negara orang.


Dafi Rela Dimarahi Jika Ada Tak Puas Hati Kepimpinan Bapa

Selepas bapanya Datuk Seri Ismail Sabri Yaakob dilantik sebagai Perdana Menteri ke-9, penyanyi Dafi berharap bapanya melakukan yang terbaik untuk rakyat.

Kata Dafi lagi, dia tidak mahu melihat rakyat dalam keadaan tertekan dan tidak kisah jika orang ramai luahkan kemarahan kepadanya jika tidak puas hati dengan kepimpinan bapanya.

“Saya diamkan sahaja. Kalau mereka (rakyat) rasa dengan menyalurkan rasa marah dan kecewa mereka kepada saya boleh buat perasaan itu hilang, silakan. Saya cuma tak nak orang stres sahaja.

“Masuk telinga kanan, keluar telinga kiri. Begitulah sebab saya tak boleh halang apa orang nak buat dan saya mahu semua orang kekal positif,” katanya.

Menurut Dafi dia mengakui sudah menerima pelbagai kritikan sejak bapanya menjadi Timbalan Perdana Menteri lagi dan sudah biasa dengan perkara tersebut.

Dalm pada itu, Dafi mengatakan dia sangat bertuah kerana ada seseorang yang dekat dengannya boleh memberi teladan yang baik kepadanya iaitu bapanya.

“Dia sentiasa seorang bapa yang baik. Saya beruntung kepada saya ada contoh di depan mata yang boleh beri saya bukti bahawa kalau kita kerja keras dan buat benda yang kita suka dengan baik dan tidak berputus asa, Insya Allah ada hasilnya.

“Harapan saya sama sahaja dengan semua rakyat negara ini iaitu nak beliau buat yang terbaik supaya rakyat semua bahagia. Saya doakan yang berbaik dan sokong dari belakang,” katanya.


Mawar Rashid Sebak, Rindu Suami Keluar Tiga Hari Belajar Agama

Menerusi satu perkongsian di Instagram, pelakon Mawar Rashid meluahkan rasa sebak dan rindu terhadap suaminya, Raf Yaakob yang keluar beberapa hari untuk mendalami ilmu agama.

Mawar turut bersyukur ke hadrat Ilahi kerana suaminya antara insan terpilih untuk mendekati Yang Maha Esa dan Rasulullah SAW.

“Hari ini rasa sebak dan dalam masa sama rasa syukur terharu suami keluar menuntut ilmu agama Islam. Terima kasih ustaz Ebit Lew sebab jemput suami Mawar ke tempat menuntut ilmu.

“Ingat lagi dia cakap, apa-apa saja untuk menambah baikkan perihal keluarga, apa sahaja untuk pahala dunia akhirat, dia akan pergi sebab nak bimbing isterinya ke jalan Allah,” tulisnya.

Perkongsian Mawar itu mendapat pelbagai reaksi daripada netizen yang turut mendoakan pasangan itu serta menyifatkan pelakon itu sangat beruntung kerana memiliki suami seperti Raf.


Fazura Sebak 80,000 Tudung Bernilai RM2.16 Juta Sold Out Dalam 2 Jam

Niat menjual tudung dengan harga berpatutan supaya semua orang dapat membeli, rezeki pelakon Fazura melimpah ruah apabila sebanyak 80,000 helai tudungnya terjual.

Meluahkan rasa sebak dengan sambutan luar biasa diterima, Fazura mengucapkan terima kasih kepada mereka yang membeli dalam masa sama membantu peniaga kecil.

“Terima kasih sebab anda semua sudah pun membantu 4,000 peniaga kecil yang hilang mata pencarian,” katanya.

Dalam pada itu, Fazura berkata dia boleh sahaja menjual pada harga mahal namun dia enggan berbuat demikian kerana mahu semua orang mampu membelinya.

Dalam 2jam 80,000pcs dah sold out, semoga dimurahkan rezeki selalu Fazura and selalu kongsi rezeki dengan semua orang.. lot’s of love ? pic.twitter.com/3wwrHZfNLq

“Kenapa saya jual RM27, sekali lagi, saya nak semua orang mampu untuk beli. Kita nak bantu, kalau saya nak kaut untung boleh sahaja saya jual mahal lagi.

“Ini supaya ramai boleh beli dan ramai dapat dibantu. Kebanyakan daripada mereka kaum wanita, ibu, ibu tunggal dan sebagainya. Mereka dah banyak hilang mata pencarian. Macam-macam dugaan yang mereka hadapi,” katanya.

Terdahulu, tular perkongsian seorang netizen yang membuat kiraan hasil jualan tudung Fazura itu dianggarkan mencapai RM2.16 juta.


“Saya Nak Mati Sebagai Suami Orang”

Sebut sahaja nama Zul Ariffin, sememangnya pelakon itu menjadi kegilaan ramai wanita yang sememangnya tergoda dengan tubuh badannya yang sasa dan berwajah kacak.

Menerusi sesi Live baru-baru ini, pelakon berusia 35 tahun itu meluahkan rasa hatinya yang turut terkesan dengan pandemik melanda negara.

Seperti sudah dijangka, pelakon itu pasti tidak akan terlepas dengan pertanyaan daripada peminat bilakah dirinya akan berumah tangga. Kata Zul, jika dia berkahwin dia hanya ingin solat bersama isterinya dan mahu ‘pergi’ sebagai seorang suami.

“Kalau saya berkahwin, perkara yang ingin dilakukan ialah solat bersama dan memegang tangan isteri. Itu yang saya nak lakukan sebelum mati. Sebelum saya mati, saya nak mati sebagai suami orang. Itu sahaja,” katanya.

Video tersebut dikongsikan semula oleh seorang pengguna di aplikasi Tiktok. Pengakuan Zul itu turut mendapat pelbagai reaksi netizen yang turut sebak serta mendoakan pelakon itu bertemu jodoh dengan wanita yang baik.


Ayda Jebat Dikecam Pilih Bersalin Secara Pembedahan

Bakal melahirkan cahaya mata pertama tidak lama lagi, pelakon dan penyanyi Ayda Jebat membuat keputusan untuk bersalin secara penbedahan Caesarean.

Tetap dengan keputusannya, Ayda turut mempersoalkan mengapa ramai mengecam tindakannya untuk melahirkan secara penbedahan berbanding secara normal.

“Saya baca ramai yang DM dan komen dekat few page, yang kata ‘Czer? Tak real la jadi ibu’ ‘Macam mana nak jadi ibu kalau kau beranak pun operate’ ‘Kalau operate confirm tak keluar susu, tak breastfeed kesian anak dia’ ‘Ikut tingkap ke? Malunya’ dan banyak lagi. Saya taknak comment about that. I’m here to spread positivity,” tulisnya.

Ayda turut menyarankan kepada bakal ibu supaya tidak perlu takut atau malu diperlekehkan disebabkan melahirkan anak secara pembedahan kerana tujuannya tetap sama untuk selamatkan ibu dan anak.

“Normal atau czer, tujuannya sama, nak anak dan ibu selamat dan sihat. Doa yang baik-baik, stop negativity! Kita perlu sokongan, bukan cemuhan.

“Keluar kat mana pun, breastfeed ke tak, takde stretch marks ke tak, perut masa mengandung kecik atau besar ke tak, please remember…anda tetap seorang ibu,” tulisnya.


Hampir Kahwin Pada 2018, Bekas PA Akui Masih Ada Perasaan Pada DSV

Gosip cinta antara usahawan kosmetik, Datuk Seri Vida dan bekas pembantu peribadinya, Ahmad Iqbal Zulkefli menjadi perhatian ramai, namun Vida menafika dakwaan tersebut.

Menerusi mStar Online, Iqbal tampil menjawab mengenai beberapa spekulasi serta hairan dengan ciri lelaki idaman Vida yang sebelum ini mahukan lelaki muda tetapi kini mahu yang seusia.

BACA: “Kalau Ada Jodoh, Saya Akan Cari Yang Sama Level, Kaya”

“Saya ada baca syarat-syarat bakal suami yang dia mahu tapi saya pun keliru dia kata mahu lelaki yang sama level dan seusia tapi kalau ingat dulu dia pernah kata mahu yang muda, sekarang taste lain pula.

“Kalau nak cakap pasal kaya saya akui saya tidaklah terlalu kaya. Kalau setakat nak tanggung dia saya masih mampu, sebulan RM1 juta pun InsyaAllah masih boleh.

“Sejujurnya saya pun tak tahu hati dia terhadap saya macam mana, dia seolah-olah tak nak mengaku perasaan itu. Saya tahu dia nak kahwin tapi tak yakin,” katanya.

Dalam pada itu, Iqbal mendedahkan dia dan usahawan tersebut hampir berkahwin pada 2018 dan sudah bertemu kedua-dua belah keluarga namun impian untuk berumah tangga tidak kesampaian.

“Biarlah saya berterus terang, pada tahun 2018 kami hampir berkahwin, dia pun dah jumpa famili saya dan kami pun dah buat ujian kesuburan, kami berdua okay untuk teruskan ke fasa baharu tapi niat itu tak kesampaian dan saya reda sahaja.

Dalam pada itu, Iqbal berkata dia pasrah sekiranya hubungannya dengan Vida hanya sebagai kawan sahaja serta memahami usahawan itu perlu menjaga banyak hati jika memilih untuk berkahwin.

“Saya dapat rasakan untuk kami melangkah ke alam perkahwinan memang tak boleh sebab dia perlu fikir anak-anak dan banyak hati kena jaga. Saya tahu dia trauma dengan perkahwinan sebelum ini.

“Saya pun tak mahu putus kawan, biarlah kami berkawan macam bias. Sayang tu ada tapi saya sedar jika saya saja terhegeh-hegeh pun tak akan jadi apa,” katanya.


“Kalau Ada Jodoh, Saya Akan Cari Yang Sama Level, Kaya”

Sejak semalam hangat diperkatakan apabila kecoh di media sosial kononnya usahawan kosmetik, Datuk Seri Vida bakal mengakhiri zaman janda dengan bekas pembantu peribadinya.

Menafikan khabar angin tersebut, DSV berkata buat masa ini dia tidak terfikir untuk berkahwin lagi dan andai bertemu jodoh dia mahu bakal suami yang setaraf dengannya.

“Ada ke lelaki yang nak dekat saya? Tengoklah saya jenis brutal gini. Semua buat, takut lari saja nanti. Sekarang ini saya tidak terfikir pun nak kahwin ke apa, anak-anak, keluarga dan syarikat adalah keutamaan saya.

“Kalau ada jodoh sekali pun saya akan cari yang level-level saya. Maksudnya dari segi umur, pengalaman, kaya of course,” tulisnya.

Rabu lalu, tular IG Live DSV bersama rakannya, Datuk Seri Aliff Syukri. Dalam video tersebut, Aliff mengusik Vida kononnya dia akan berkahwin dengan pembantu peribadi, Ahmad Iqbal Zulkifli.

Bukan kali pertama perkara itu diperkatakan, bagaimanapun kedua-duanya menafikan khabar angin tersebut dan menjelaskan mereka sekadar pekerja dan majikan.


Tak Sampai 3 Jam Dilancarkan, Tudung Fazura Habis Dijual

Petang tadi, pelakon jelita Nur Fazura baru sahaja melancarkan koleksi tudung Merdeka dibawah jenama miliknya, Tudung Fazura.

Baru sahaja tiga jam, koleksi tudung tersebut sudah habis dijual dan kehabisan stok selepas dilancarkan pada jam 3 petang tadi.

Menerusi satu perkongsian di Instagram, pihak pengurusan meluahkan rasa syukur dan mengucapkan terima kasih kepada mereka yang telah mendapatkan koleksi tersebut. Diruangan komen, ramai yang kecewa kerana tidak sempat untuk mendapatkan koleksi tudung Fazura itu.

Koleksi Merdeka Tudung Fazura dihasilkan daripada Japanese Cotton Voile dengan 9 corak eksklusif dijual pada harga RM27 sahaja.


“Jadi Isteri Pengalaman Yang Sungguh Menakjubkan”

Hampir seminggu bergelar isteri kepada Uzair Haqimy, pelakon Elisya Sandha akui sangat teruja dan tidak sabar melalui hari baharu.

Menerusi perkongsian di Insta Story, Elisya berkata menjadi isteri adalah pengalaman menakjubkan dan perkahwinan adalah amanah daripada Allah menjadikan dia memiliki rasa tanggungjawab.

“Bergelar seorang isteri adalah pengalaman yang sungguh menakjubkan. Saya tak sabar untuk melalui hari-hari baharu dalam hidup saya,” tulisnya.

Ditanya mengenai keputusannya berkahwin di usia muda apatah lagi ketika kerjayanya sedang berkembang, Elisya berkata dia percaya dengan rezeki Allah.

“Memang industri hiburan di Malaysia ada pemikiran macam ni eh? Saya bukan Tuhan yang boleh pilih jodoh datang bila. Jodoh saya sampai awal saya terima.

“Saya juga meletakkan 100 peratus kepercayaan kepada Allah. Saya percaya dengan rezeki yang Allah bagi,” katanya.

Sabtu lalu, Elisya selamat bergelar isteri kepada anak sulung penerbit terkenal, Shiela Rusly iaitu Uzair Haqimy di Pejabat Agama Islam Daerah Gombak.


Cari Reda Allah, Oktovia Manrose Kini Berhijab

Sejak kebelakangan ini, makin ramai selebriti berhijrah dengan membuat keputusan untuk berhijab. Rupanya dalam diam, pelakon Oktovia Manrose sudah pun berhijab sejak Aidilfitri lalu.

Memilih untuk tidak menggembar-gemburkan mengenai penghijrahannya itu, kakak kepada Aprena Manrose itu berkata keputusannya untuk berhijab itu adalah kerana Allah.

“Sebenarnya, saya segan dan tidak terlalu terbuka berkongsi soal penghijrahan. Saya lakukannya kerana Allah SWT.

“Ya, saya mengesahkan sudah bertudung. Cukuplah komen ringkas, selebihnya saya harap terus istiqamah dalam perjalanan kehidupan baharu ini,” katanya.

Oktovia turut meluahkan rasa syukur segala tuntutan kerjaya seninya sudah pun diselesaikan dan kini mahu fokus untuk beribadah serta mencari keredaan Allah.

“Semua tugasan lakonan sudah diselesaikan. Jadi, saya tidak berhutang lakonan lagi. Jika ada rezeki berlakon, saya terpaksa menangguhkan keinginan ini. Saya percaya rezeki Allah luas, insya-Allah.

“Saya ingin fokus dalam beribadah dan mencari keredaan Allah. Saya mahu memberi tumpuan memperbetulkan diri sendiri. Soal kehidupan dunia akan datang kemudian hari,” katanya.

Dalam pada itu, dia berkata mahu menjadi Oktovia yang baru dan jika masih ada rezeki dalam lakonan dia akan mempertimbangkan watak yang bersesuaian dengan imej terbarunya.


Nabila Razali Dah Tak Gedik, Suntik Dos Kedua Tak Bawa Patung Dinosaur

Sebelum ini hangat diperkatakan mengenai tindakan penyanyi Nabila Razali membawa bantal berbentuk dinosour ketika mengambil suntikan vaksin.

Susulan tindakannya itu, netizen mempersoalkan apa keperluan membawa batal tersebut. Namun, ketika mendapatkan suntikan dos kedua, Nabila tidak lagi membawa bantal dinasournya itu.

BACA: Nabila Razali Dikecam Bawa Bantal Dinosaur Di PPV, Siap Rakam Video

Berkongikan fotonya selesai vaksin dos kedua, ramai peminatnya tertanya-tanya mengapa penyanyi itu tidak membawa patung yang dinamakan sebagai Joong-Ki.

Ada sahaja netizen ni, bila bawa tak berhenti mengecam, siap ada yang cakap gediklah, bila tak bawa sibuk pula bertanya. Macam-macam hal netizen ni.


Samakan Penerima Vaksin Dengan Lembu, PU Syed Minta Polis Siasat Suhaimi Saad

Baru-baru ini, bekas penyanyi nasyid Suhaimi Saad meluahkan rasa hormat kepada 779 guru di Johor yang enggan menerima suntikan vaksin Covid-19.

Menerusi satu entri di Instagram, Suhaimi turut mengatakan hanya orang yang bodoh sahaja yang akan mematuhi peraturan perlu menerima vaksin.

Kenyataan Suhaimi itu turut mendapat perhatian Pencetus Ummah (PU) Syed yang meminta pihak berkuasa ‘menziarahi’ bekas penyanyi kumpulan Inteam itu kerana dianggap keterlaluan.

Kata PU Syed, jika enggan divaksin, tidak perlu melabel penerima vaksin sebagai ‘lembu’. PU Syed turut meminta Suhaimi segera mendapatkan rawatan.

“Mohon @pdrmsia_official ziarah beliau..jauh sangat dah ni. Jika kurang sihat, dapatkan segera rawatan. Jika taknak vaksin jangan dilembukan orang yang menerima vaksin..hiduplah dalam dunia kamu yang penuh kesenian tu,” tulisnya.

Sebelum ini, Suhaimi ada memuat naik perkongsian mengenai Tuanku Mahkota Johor (TMJ) mahu bertemu dengan 779 guru berkenaan. Suhaimi turut mempersoalkan mengapa guru-guru berkenaan menolak vaksin.


Ernie Zakri, Syamel Janji Tak Sorok Jika Benar Hamil

Sejak kebelakangan ini, penyanyi Ernie Zakri sering ditanya mengenai soal berkaitan kehamilan gara-gara perubahan fizikalnya.

Menafikan dirinya sedang berbadan dua, Ernie berkata dia mempunyai perancang menimang anak pertama dan ini bukan masa sesuai kerana masih bersedih dengan pemergian ibu mentuanya.

BACA: Baru Buka Berapa Bulan, Ernie & Syamel Terpaksa Jual Kedai Makan

“Siapa saja yang sudah berkahwin mesti mahu menimang cahaya mata dan sudah tentu itu perancangan saya dan Syamel. Kalau boleh lepas kahwin nak cepat-cepat dapat anak. Cuma waktu sekarnag ini tengah dalam kesedihan dan ketiadaan umi.

“Tolong doakan saya supaya cepat ada rezeki anak bersama Syamel. Mungkin rezeki suami saya beri makan itu sebabnya (perubahan fizikal),” katanya.

Sementara itu, Syamel berkata dia akan berkongsikan berita gembira itu kepada para peminat sekiranya Ernie benar-benar hamil.

“Kami tak ada masalah untuk kongsi berita gembira. Kalau ada nanti kami sendiri akan beritahu kepada semua orang. Kami tak akan rahsiakan, bila asa masa yang sesuai, saya dan Ernie akan beritahu supaya semua orang boleh doa yang baik-baik,” katanya.

Ernie dan Syamel mendirikan rumah tangga pada 26 Mac lalu di Masjid Puncak Alam, Selangor.


“Panggilan Sweet Bukan Nama Gedik”

Memahami ramai yang janggal apabila memanggilnya dengan nama Sweet, pelakon Sweet Qismina berkata orang ramai boleh memanggilnya Qismina sahaja. Sweet menjelaskan nama tersebut diberikan oleh ibunya.

Sweet berkata ia bukan nama gedik seperti yang didakwa ramai dan terpaksa menjelaskan perkara itu selepas sering ditanya dengan soalan yang sama.

“Saya faham ramai rasa janggal apabila memanggil saya sebagai Sweet atau Qismina. Sebenarnya dalam bidang hiburan, semua memanggil saya sebagai Sweet dan lebih selesa begitu. Atau panggil saya Sweet Qismina sahaja?” katanya.

Menerusi perkongsian di Twitter, Sweet turut berkongsikan nama tersebut dipanggil oleh ibunya sejak dia masih dalam kandungan lagi.

“Masa saya masih dalam perut lagi Mama sudah panggil dengan nama tersebut iaitu ketika doktor memberitahu jantina bayi ialah perempuan. Panggilan Sweet bukan nama gedik!” tulisnya.


Wawa Zainal, Aeril Zafrel Bakal Timang Anak Keempat

Menerusi satu perkongsian di Instagram sebentar tadi, pelakon Aeril Zafrel berkongsikan berita gembira apabila dia dan isteri, Wawa Zainal bakal menimang cahaya mata keempat.

Meluahkan rasa syukur di atas rezeki tersebut, Aeril mohon untuk mendoakan agar dipermudahkan urusan isterinya untuk melahirkan cahaya mata mereka tidak lama lagi.

Dalam entri tersebut, Aeril turut memuat naik video isterinya yang sedang melakukan scan untuk melihat perkembangan bayi dalam kandungan. Namun tidak dikongsikan usia kandungan isterinya itu.

Aeril sempat berseloroh mahukan seorang lagi cahaya mata untuk mencukupkan 5 orang anak seperti yang dia impikan serta meminta isterinya tidak ‘tutup kilang’ lagi.

Perkongsian Aeril mendapat pelbagai reaksi daripada rakan artis dan netizen yang mengucapkan tahniah serta mendoakan proses kehamilan berjalan lancar.


Sudah 17 Hari Siti Sarah Pergi, Anak-Anak Masih Cari Arwah Ibu

Sudah genap 17 hari pemergian isteri tercinta, pelawak Shuib Sepahtu memberitahu dua anaknya iaitu Dzahira Talita Zahra, 8 dan Ariq Matin, 6 sering bertanyakan mengenai arwah ibu mereka.

Memahami anaknya-anaknya masih kecil, Shuib berkata ada masanya hanya air mata mengalir kerana tidak dapat memberikan jawapan setiap kali mereka bertanyakan mengenai ibu mereka.

“Macam Matin, dia baru usia 6 tahun, kadang-kadang apabila teringat dia akan tanya. Anak perempuan pula apabila sedih dia akan tunjuk.

“Sebelum tidur dia akan tanya ibu dekat syurga, kenapa ibu lama kat sana padahal dah janji nak berjalan sama-sama, tidur sama-sama.

“Dia akan tanya kenapa ibu pergi tinggalkan dia. Nak tak nak kena jawab, kalau tak ada jawapan bagi air mata saja. Uwais dah faham, dialah jadi penenang untuk adik-adik,” katanya.

Berkongsikan perkara itu ketika IG Liver bersama rakannya, Abu Talib dan pendakwah Mohammad Yaakub Yusra, Shuib berkata anak bongsunya akan balik ke rumah dalam masa terdekat.

“Alhamdulillah tiga hari lalu Ayash dah keluar dari inkubator dan dia dah mula minum susu ibu saya dapat daripada sepupu sendiri.

“Insya-Allah dalam dua minggu lagi, doktor akan buka alat bantuan pernafasan. InsyaAllah minggu ketiga Ayash akan pulang ke rumah,” katanya.


Kini Bergantung Tahap Oksigen Paling Tinggi, Achey Harap Ibu Terus Kuat

Pelawak popular, Achey memaklumkan ibunya Ngaisah Hassan, 73, masih lagi dirawat di Hospital Segamat akibat Covid-19 dan menggunakan tahap oksigen paling tinggi untuk bernafas.

Achey berkata doktor memaklumkan tahap oksigen yang rendah tidak boleh membantu ibunya untuk bertahan namun keadaannya kini stabil.

“Doktor beritahu, sekarang emak menggunakan tahap oksigen paling tinggi untuk bernafas. Namun, doktor cuba juga nak turunkan tahap oksigen itu tapi mak mungkin tak mampu nak bertahan.

“Hari ini juga doktor lakukan ujian imbasan tomografi berkomputer (CT Scan) untuk paru-paru emak sebab ada jangkitan kuman yang berasal dari Covid-19 atau dari penyakit pankreas dihidapi mak sebelum ini.

“Namun, doktor memaklumkan keadaan emak stabil tapi harapnya mental dan fizikal emak terus kuat sebab sudah lebih 20 hari dia dirawat di hospital,” katanya.

Dalam pada itu, Achey tyryt memohon orang ramai mendoakan ibunya cepat sembuh daripada Covid-19 dan mahu membawa ibu pulang ke rumah.

“Harap-harapnya, sekiranya emak dah bebas Covid-19, dia (mak) dah okey untuk dirawat seterusnya di rumah. Saya nak bawa emak balik. Saya pun dah usahakan beli mesin oksigen sendiri untuk kegunaan emak.

“Ini juga sebagai langkah berjaga-jaga untuk di rumah nanti. Sekarang, hanya emak seorang saja masih lagi dirawat di hospital, manakala adik-beradik yang lain semuanya sudah dibenarkan pulang ke rumah,” katanya.

Terdahulu, Achey memaklumkan tujuh ahli keluarganya disahkan positif Covid-19. Lebih membimbangkan, ibunya, menerima rawatan sebagai pesakit Covid-19 tahap tiga.


Menyesal Hina Bekas Isteri Bau Ikan Masin, Pelakon Indonesia Menangis Rindu Anak

Pasti ramai ingat lagi sebelum ini tular kisah pelakon Indonesia Galih Ginanjar menggemparkan media tempatan apabila menyamakan kemaluan bekas isterinya, Fairuz A. Rafiq seperti bau ikan masin.

Susulan tindakannya itu, pelakon berkenaan dikenakan hukuman penjara. Selepas dibebaskan awal tahun ini, Galih mengakui menyesal dengan tindakannya itu dan mahu memohon maaf.

Menerusi satu temubualnya di saluran YouTube Indonesia, Galih berkata dia sudah menyesal dan rindu akan anak lelakinya yang kini berada di bawah jagaan bekas isterinya.

Kata Galih lagi, dia sudah lost contact dengan bekas isterinya sekaligus menyebabkan dia tidak dapat lagi berhubung dengan anak lelakinya. Malah, dia pernah menghantar mesej di Instagram pada April lalu namun mesej tersebut tidak dibalas.

“Itu spontan kalau ngomongin Faaz gua sedih karena gua belum bisa jadi ayah yang baik buat dia. Terus gua juga belum bisa bersama dia, belum bisa ketemu dia.

“Karena gua sendiri untuk ketemu jujur malu, kenapa karena dengan kelakuan gua kemarin gua jadi malu untuk ketemu dia dan takut apa dia mau ketemu apa nggak,” katanya.

Dalam pada itu, Galih turut menceritakan keegoannya dahulu dimana dia sangat kesal apabila dia pernah berkata mahu membuat ujian DNA terlebih dahulu jika anaknya ingin bertemu dengannya.

“Gua pernah ngeluarin statemen kalau mau ketemu gua harus tes DNA dulu, itu adalah hal yang sebenarnya tidak boleh diucapkan pada saat itu, itu adalah bukti kemarahan dan keegoisan gua,” katanya.

Terdahulu, Galih dikenakan hukuman penjara selama 2 tahun 4 bulan susulan kenyataan menghina bekas isterinya.


Alicia Amin Dedah Umur 9 Tahun Dah Tanya Bapa Pasal Seks

Menerusi satu perkongsian di Insta Story, model kontroversi Alicia Amin menerima soalan daripada pengikutnya mengenai pendidikan seks.

Dalam entri tersebut, Alicia ditanya oleh pengikutnya adakah ibu bapanya ada mengajar tentang pendidikan seks secara terbuka.

Berkongsikan pengalamannya, Alicia berkata ketika usianya 9 tahun dia pernah bertanyakan bapanya apakah itu seks selepas menonton babak romantik dalam sebuah filem.

Namun, bapanya mengatakan dia akan menerangkan lebih lanjut apabila dewasa kelak. Alicia berkata bapanya adalah seorang doktor dan dia mendapat penjelasan saintifik mengenai perkara itu ketika pertama kali datang haid.

“Sebenarnya masa umur saya 9 tahun, saya bertanya kepada bapa saya “Apa itu seks” lepas saya lihat babak romantik dalam satu filem atau sesuatu saya tidak tahu. Dan dia tanya saya “Apa kamu fikir mengenainya”

“Jadi saya kata “Lelaki dewasa dan wanita dewasa cium bogel. Dan bapa saya kata “Hm okay itu sudah cukupi buat masa sekarang. Ayah akan jelaskan bila kamu dewasa,” tulisnya.


Ramai Mengaku Adik Beradik Dafi Sejak Bapa Jadi PM

Nama penyanyi Dafi tidak lekang menjadi bahan bualan netizen sejak bapanya Dato Ismail Sabri Yaakob dilantik sebagai Perdana Menteri ke-9.

Meksipun ada yang mengecam dan mengkritik, namun ada yang measih memberikan kata-kata semangat kepada penyanyi itu serta meminta Dafi supaya tidak peduli dengan kata-kata negatif.

“Jangan terlalu layan kata-kata negatif netizen. Jangan buat perkara yang tak elok ya,” kata netizen.

Namun, lebih lucu apabila ada yang berseloroh mengatakan mereka sudah menjadi adik beradik Dafi sejak bapanya bergelar PM dek kerana kita kan ‘Keluarga Malaysia’.

Apa pun Dafi sememangnya sudah bersedia dengan segala kritikan apatah lagi sudah 13 tahun berada dalam industri hiburan tanah air.


“Saya Pernah Dipanggil Perempuan Jahil, Psiko Oleh Seorang Ustazah”

Sudah bertahun-tahun bergelar anak seni, penyanyi Datuk Nora Ariffin turut tidak terlepas dengan segala fitnah dan makian daipada orang luar.

Malah, Nora berkata dia pernah digelar wanita jahil dan ‘psiko’ daripada seorang ustazah. Meskipun sudah memaafkan individu tersebut namun dia tidak dapat lupakan perkara itu.

“Lumrah jadi orang popular. Difitnah, dikeji, dibenci dan dimaki, itu perkara biasa. Saya pernah dipanggil perempuan jahil dan ‘psiko’ oleh seorang ustazah. Walaupun dimaafkan tapi tak akan lupa sampai bila-bila,” katanya

Nora mendedahkan perkata itu menerusi perkongsian di Insta Story dengan menjawab beberapa soalan daripada peminatnya.

Ditanya mengenai bagaimana dia boleh kekal positif walaupun berhadapan dengan situasi negatif, Nora menganggap setiap yang berlaku pasti hikmahnya.

“Ingat, setiap apa yang berlaku pasti mempunyai hikmah. Semuanya dengan izin Allah. Tiada kebetulan. Kita kena selalu bersangka baik kepada ketentuan Allah, sama ada suka atau tidak,” katanya.


Wawa Zainal Hamil Anak Keempat?

Baru-baru ini pelakon Wawa Zainal ada berkongsikan video sambutan ulang tahun kelahiran anak sulungnya Ahmad Fakhruddin Attar yang ke-8 tahun.

Menerusi entri tersebut, Wawa turut meluahkan perasaan mengenai anak pertamanya itu dimana ketika itu kehidupan mereka banyak dugaan. Wawa juga akui banyak kenangan dengan anak sulungnya itu serta menzahirkan rasa kasih buat anaknya itu.

BACA: Aeril Zafrel, Wawa Zainal Buka Food Bank Bantu Golongan Memerlukan

Namun, apa yang lebih menjadi perhatian apabila netizen mengatakan seolah kelihatan baby bump pada perut Wawa. Bagaimanapun, setakat ini masih tiada pengesahan daripada Wawa mengenai dakwaan berkenaan. Apa pun sama-sama kita nanti.

Wawa dan Aeril mendirikan rumah tangga pada 2012 dan dikurniakan tiga anak iaitu Ahmad Fakhruddin Attar, 7, Hayla Maghfiratul Adzkiyaa, 5, dan Aya Soffya yang kini berusia setahun.


Ayash Affan Sudah Keluar Inkubator, Mula Minum Susu Ibu

Selepas 20 hari, pelawak Shuib Sepahtu berkongsikan anak bongsunya Ayash Affan yang lahir pada 6 Ogos lalu sudah dikeluarkan dari inkubator dua hari lalu.

Menurut Shuib, Ayash menunjukkan perkembangan yang sangat baik selepas dikeluarkan dari inkubator dan lagi tiga minggu anaknya sudah boleh pulang ke rumah.

BACA: Fikir Masa Depan Anak, Shuib Pilih Sepupu Jadi Ibu Susuan Ayash Affan

“Alhamdulillah, ‘baby’ dah pun dikeluarkan dari inkubator sejak dua hari lalu. Berat makin naik, alhamdulillah dia juga dah mula minum susu ibu (daripada sepupu Shuib).

“Begitulah perkembangannya dan doktor cakap dalam masa kira-kira tiga minggu, insya-Allah dia akan keluar (dibawa pulang ke rumah),” katanya.

Terdahulu, Shuib memaklumkan dia memilih ahli keluarganya sendiri iaitu sepupunya yang baru saja menyambut kelahiran cahaya matanya 6 bulan lalu untuk menjadi ibu susuan anaknya.

Shuib berkata keputusan itu dibuat selepas berbincang dengan ahli keluarga yang lain. Kata Shuib lagi, dia memilih dikalangan ahli keluar kerana bimbang terjadi masalah di masa hadapan.

Pada 9 Ogos lalu, penyanyi Allahyarham Siti Sarah Raissuddin yang meninggal dunia akibat Covid-19 di Unit Rawatan Rapi (ICU) HCTM.


7 Bulan Mencari Ilmu, Lan Pet Pet Mula Tugas Pembantu Peguam

Hari ini, pelawak yang juga anggota kumpulan Senario, Lan Pet Pet memulakan tugas pertamanya sebagai pembantu peguam di syarikat guaman yang mengendalikan kes jenayah di Kompleks Mahkamah Alor Setar.

Menurut Lan atau nama sebenarnya Mazlan Ahmad, dia mengambil masa tujuh bulan untuk mencari ilmu serta berlatih dalam selok belok pekerjaan baharunya itu.

BACA: “Bukan Jual Beli Barang Terlarang, Tapi Ubat Untuk Lelaki” – Lan Pet Pet

“Setiap perjalanan dalam hidup perlukan latihan yang akan membuatkan kita lebih mahir dalam sesuatu bidang yang ingin diceburi.

“Sepanjang tujuh bulan mengharungi latihan, saya kini sudah lulus dan ini hari pertama memulakan tugas sebagai pembantu khas syarikat guaman,” katanya.

Katanya lagi, dia tidak akan menolak jika selepas ini ditawarkan memegang watak sebagai peguam dan mengakui dapat menjiwai watak tersebut dengan sepenuh hati.

“Sebelum ini, saya banyak menonton filem terutama Bollywood yang mengsiarkan kisah kehidupan atau berkaitan peguam di mahkamah dan ini membuatkan saya tertarik mememgang watak peguam sekira mendapat tawaran.

“Mungkin ramai lihat perwatakan saya sebelum ini agak gila-gila namun sekiranya ditawarkan karakter peguam selepas ini, saya yakin dapat membawa watak itu dengan baik,” katanya.

Dalam pada itu, Peguam Datuk Dr Aswandi Hashim dari Aswandi Hashim & Co berkata, tempoh tujuh bulan yang diberikan kepada Mazlan digunakan sebaik mungkin untuk menyesuaikan diri dengan kerja barunya.

Katanya lagi, beliau dan Mazlan merupakan sahabat sejak kecil namun terpisah sejak 25 tahun lalu. Ujarnya, dia turut memberikan kontrak setahun kepada Mazlan untuk mendalami undang-undang.

“Pada peringkat ini, Mazlan dianggap sudah lulus, namun saya memberikannya kontrak setahun buat dia untuk lebih mendalami selok belok undang-undang.

“Mazlan memberitahu dia memang minat dengan undang-undang, namun tidak menemui orang sesuai untuk mengajarnya dan disebabkan itu saya memintanya menjalani latihan terlebih dahulu selama tujuh bulan,” katanya.


“Sakit memang Sakit, Selagi Ada Daya Saya Akan Bertahan”

Baru-baru ini, perkongsian pelakon Elyana mencetuskan kebimbangan seolah meluahkan rasa sakit apabila memuat naik video berkenaan dengan lagu Sepi dendangan Yuni Sahara.

Tampil menjelaskan keadaannya, Elyana berkata kesihatannya baik dan masih boleh bertahan walaupun setiap hari perlu berdepan kesakitan.

Menerusi perkongsian di Insta Story, Elyana turut mengucapkan terima kasih buat mereka yang sentiasa mendoakan kesihatannya dan sentiasa memberikan semangat.

“Jangan risau, saya okey Alhamdulillah. Sakit memang sakitlah, setiap hari sakit. Tetapi selagi ada daya untuk bertahan, saya akan bertahan.

“Anda semua doakan semoga saya diberikan kekuatan, semangat serta tenaga yang luar biasa daripada Allah untuk teruskan kehidupan sekaligus dapat menggembirakan orang sekeliling saya,” katanya.

Untuk rekod, Elyana menghidap kanser Limfoma tahap empat. Julai lalu, Elyana menjalani rawatan radioterapi pada bahagian hati dan pinggul bagi mengubati kanser dihadapinya sejak 10 tahun lalu.


Disangka Da’i Syed, PU Syed Nak Saman Netizen

Menerusi satu perkongsian di Instagram, Pencetus Ummah (PU) Syed memberi peringatan kepada seorang netizen untuk membuat permohonan maaf dalam tempoh 24 jam kepadanya.

Ia susulan tindakan netizen tersebut yang menuduhnya berkaitan dengan isu seorang lagi pendakwah yang mempunyai nama sama dengannya, Da’i Syed.

BACA: Isu Ebit Lew & Caprice, PU Syed Tegur Netizen Jangan Taksub

Tindakan individu tersebut ditegur oleh netizen lain untuk menyunting kembali nama tersebut kerana bimbang akan menimbulkan fitnah.

Perkongsian PU Syed itu turut mendapat pelbagai reaksi daripada netizen dan rakan industri yang terkejut dengan dakwaan berkenaan. Ada yang meminta PU Syed meneruskan tindakan saman terhadap individu itu sebagai pengajaran

Malah, entri tersebut turut mendapat perhatian personaliti TV Fedtri Yahya turut meninggalkan komen berharap pihak yang difitnah dan teranaiaya akan mendapat pembelaan sewajarnya.


Sheila Rusly, Jinggo Buat Laporan Polis

Susulan artikel berbaur fitnah terhadap keluarganya, pelakon dan penerbit, Shiela Rusly membuat laporan polis di Balai Polis Taman Melawati, Hulu Klang, hari ini.

Sheila berkata tindakan itu adalah untuk memberi pengajaran kepada pihak yang menyebarkan fitnah. Katanya lagi, pihak berkenaan tidak menghubunginya, sebaliknya suaminya, Jinggo menghubungi mereka.

“Dia (blogger) tak ada menghubungi kami, sebaliknya suami saya (Jinggo) yang menghubunginya menerusi Instagram dan selepas itu barulah dia memohon maaf.

“Saya buat laporan polis kerana saya nak mereka tahu, tidak semudah itu untuk mereka melepaskan diri dan permohonan maaf itu tidak dapat kembalikan keadaan seperti sedia kala,” katanya.

Kata Sheila lagi, jika semua kesalahan dapat diselesaikan dengan hanya membuat permohonan maaf, apa gunanya mahkamah dan undang-undang serta mempersoalkan adakah ia boleh buat mereka lupa dengan tindakan yang menjatuhkan maruah keluarganya itu.

“Apa saja yang berlaku termasuk fitnah dan apa yang mereka lakukan untuk merosakkan imej saya, kalau boleh selesai dengan memohon maaf, tak perlulah ada mahkamah.

“Jadi, saya berbincang dengan suami dan saya cakap, memang siapa yang buat salah, jalan paling mudah adalah dengan meminta maaf. Namun, adakah permohonan maaf itu dapat buatkan kita lupa akan perbuatan mereka yang saya anggap sebagai sesuatu yang keji kerana menjatuhkan maruah keluarga kami?” katanya.

Dalam pada itu, Shiela berkata ada netizen yang menulis komen berbaur fitnah sudam memadam komen-komen mereka serta ada yang menggunakan akaun palsu.

“Dengan menggunakan akaun palsu, mungkin boleh melepaskan anda di dunia, tetapi Allah tahu walaupun saya tak kenal anda. Manusia suka bertindak tanpa memikirkan kesan yang akan dialami oleh mangsa buli siber itu.

“Jangan sampai perbuatan anda meruntuhkan keharmonian keluarga orang lain kerana semuanya akan berbalik kepada anda,” katanya.

Terdahulu, Sheila Rusly meluahkan rasa berang dengan tindakan sebuah portal sengaja mengaitkan anaknya, Uzair dengan pelakon, Janna Nick.

Portal itu mendakwa Sheila pernah ‘mencadangkan’ nama Janna Nick sebagai calon isteri untuk anaknya, Uzair Haqimy namun ditolak Janna sebelum Uzair memilih Elisya Sandha.

Bagaimanapun, semalam portal berkenaan sudah pun membuat permohonan maaf secara terbuka di Instagram berhubung isu itu.


“Guru Tolak Vaksin, Kerajaan Tak Boleh Paksa Sebab Ini Hak Asasi Manusia”

Baru-baru ini hangat diperkatakan di media sosial mengenai 779 orang guru di Johor yang tidak mahu menerima suntikan vaksin Covid-19.

Perkara itu turut mendapat perhatian pelakon Edika Yusof yang memberikan pendapatnya. Edika berkata pihak Kementerian Kesihatan Malaysia (KKM) perlu memainkan peranan penting dalam hal itu.

Kata pelakon itu lagi, KKM perlu pastikan guru yang menerima vaksin tidak menghidapi sebarang penyakit kronik selepas suntikan tersebut.

“Pihak KKM kena pastikan tiada cikgu yang mendapat sakit kronik selepas vaksin. Sebab bila berlaku tiada siapa yang nak bertanggungjawab,” katanya.

Edika berkata lagi, punca guru yang menolak vaksin mungkin disebabkan beberapa kes yang penah berlaku dan tidak diketahui ramai.

Ujarnya lagi, golongan guru menolak vaksin kerana mereka mengetahui ianya masih dalam ujian dan tiada sebarang jaminan vaksin tidak akan memberikan apa-apa kesan.

“Ada kes sebab tu mereka berhati-hati sebab ini adalah vaksin ujian memang tiada jaminan. Sebenarnya ini hak asasi manusia. Kerajaan pun tak boleh paksa,” katanya.

Edika juga mendakwa vaksin yang sebenar dan terjamin mengambil masa yang lama sekitar 10 hingga 14 tahun. Malah, jika ada pihak tidak mahu menerima vaksin, mana-mana pihak tidak boleh memaksa.


“Saya Bukan Pelarian, Kes JAIS Je Pun”

Sudah lama rasanya tak dengar cerita mengenai usahawan sensasi Sajat atau nama sebenarnya, Muhammad Sajjad Kamaruzzaman sejak dia menghilangkan diri.

Bagaimanapun, perkongsian terbaru Sajat di Facebook menjadi perhatian ramai apabila menegaskan dirinya bukan seorang pelarian.

Menerusi video tersebut, Sajat berkata dia kini menjalani kehidupan seperti biasa namun enggan ke Jabatan Agama Islam (JAIS) selepas waran tangkap kepadanya dikeluarkan Mahkamah Tinggi Syariah.

“Pasal apa aku nak jadi pelarian? Pasal kes JAIS ke? Tak perlu asyik nak mempersoalkan kenapa JAIS kejar, minta tolong polis tangkapkan. Pasal kes tak nak pergi JAIS sahaja,” katanya.

Dalam pada itu, Sajat berkata apa yang terjadi padanya tidaklah seteruk seperti yang disangka namun kisahnya menjadi sensasi kerana dia merupakan seorang selebriti.

“Tak perlu asyik nak mempersoalkan kenapa JAIS kejar, minta tolong polis tangkapkan. Pasal kes tak nak pergi JAIS sahaja. Sebab aku ni retis (artis), pasal itu jadi kecoh,” katanya.

Terdahulu, Sajat masih belum dikesan sejak waran tangkap dikeluarkan Mahkamah Syariah pada 23 Februari lalu.


Empat Tahun Berehat, Dafi Rindu Nak Menyanyi

Hampir empat tahun tiada karya terbaru, ianya tempoh yang agak lama buat seorang penyanyi. Menurut penyanyi, Dafi tempoh tersebut membuatkan rasa rindu untuk kembali beraksi.

Single terakhirnya dilancarkan empat tahun lalu, Dafi berkata dia kini dalam proses untuk tampil dengan buah tangan baharu namun mencari waktu yang tepat.

“Sudah lama juga saya tak aktif dalam muzik. Single terakhir saya adalah Girl yang dilancarkan empat tahun lalu. Jadi, bila agak lama tak aktif, itu sedikit sebanyak membuatkan rasa bahawa saya perlu lakukan persediaan sewajarnya,” katanya.

Kata anak Perdana Menteri ke-9 itu lagi, tempoh Perintah Kawalan Pergerakan (PKP) lalu sedikit sebanyak membantutkan niatnya untuk melancarkan lagu baharu.

“Sebenarnya, saya pun dalam proses untuk keluarkan lagu baharu, tapi disebabkan PKP dan tempoh Pelan Pemulihan Negara (PPN), saya tak dapat nak keluarkan lagi buat masa sekarang.

“Disebabkan sudah lama tak keluarkan lagu, saya rasa kena buat betul-betul dan berikan komitmen 100 peratus untuk mendapatkan hasil yang terbaik,” katanya.

Selain bergelar penyanyi, Dafi kini melebarkan sayapnya sebagai pelakon dan terbaharu dia muncul dalam filem Ada Hantu. Filam arahan Hairul Azreen itu kini ditayangkan di saluran Disney+Hotstar


“Akhirnya Kebenaran Terjawab Saya Bukan Bapa Ayam”

Pelawak popular, Tauke Jambu meluahkan rasa syukur kebenaran akhirnya terjawab apabila polis mengesahkan dia bukan individu yang dikaitkan dengan aktiviti pemerdagangan manusia untuk tujuan seks.

Bagaimanapun, Tauke berharap pihak di luar sana berhenti memfitnah dirinya. Ujarnya, meskipun dia sudah menjelaskan sebelum ini, namun ada pihak yang tidak percaya.

“Syukur akhirnya kebenaran terjawab. Saya bukan bapa ayam seperti didakwa. Keluarga juga lega apabila mendapat tahu saya benar-benar tidak bersalah.

“Jadi, mana-mana pihak yang mengeluarkan kenyataan tidak betul sebelum ini harap dapat membersihkan nama saya. Walaupun sebelum ini saya sudah berterus terang, tetapi ramai tidak percaya.

“Takkan saya mahu mencanang kepada semua orang bahawa saya tidak salah dan tak mudah untuk saya melenyapkan fitnah yang menimpa saya ,” katanya.

Mengakui sedih apabila keluarganya turut terkena tempias kerana isu tersebut, Tauke berkata dia nekad untuk meninggalkan industri huburan. Ujarnya, dia percaya bahawa pasti ada rezeki untuknya dan mahu fokus dengan perniagaan.

“Saya kesal dengan apa yang terjadi. Jika saya seorang dikecam dan dihina, tidak mengapa. Namun, saya lebih sedih apabila ada yang turut mengheret anak-anak dan keluarga.

“Disebabkan itu, saya tekad dengan keputusan meninggalkan industri hiburan. Lebih baik, saya melakukan kerja lain daripada terus menjadi mangsa tohmahan dan cacian.

“Banyak lagi yang boleh saya lakukan, rezeki Allah yang bagi dan ada di mana-mana saja. Jadi buat apa saya nak takut. Sekarang saya mahu mengutamakan keluarga dulu dan fokus pada perniagaan kecil-kecilan,” katanya.

Semalam, polis mengesahkan pelawak yang ditahan kerana disyaki terbabit dengan kes pemerdagangan manusia tidak akan didakwa di Mahkamah Majistret Kuala Pilah.


“Vaksin Tak Wajib, Jangan Ada Double Standard”

Sejak program vaksinasi Covid-19 dijalankan di Malaysia, hangat diperkatakan mengenai keputusan segelintir pihak yang tidak mahu menerima suntikan vaksin.

Perkara itu turut mendapat perhatian pelakon Oktovia Manrose yang berpendapat setiap individu mempunyai hak untuk membuat keputusan masing-masing sama ada untuk divaksin atau tidak.

Menurut Oktovia, dia berharap jangan ada diskriminasi buat mereka yang memilih untuk tidak divaksin. Ujarnya, vaksin bukan penentu seseorang itu sihat.

Difahamkan, Oktovia meninggalkan komen tersebut di Instagram mStar mengenai berita hangat mengenai pasangan suami isteri berjaya dine-in di restoran meskipun tidak mempunyai vaksinasi lengkap.

“Alhamdulillah Allah bagi mudah, semoga kita semua dapat hak masing-masing. Vaskin atau tidak divaksin kita ada hak untuk teruskan hidup macam biasa, jangan ada double standard.

“Maksud double standard itu daripada kita sesama sendiri, janganlah sampai berpecah belah kerana ada yang tak divaksin. Dia ada alasan sendiri kenapa tak nak vaksin dan kita kena hormat keputusan masing-masing,” katanya.

Dalam pada itu, Oktovia turut menegaskan pendapatnya itu bukan bermaksud dia menyokong golongan anti vaksin tetapi hanya mahu orang ramai lebih terbuka menerima pendapat orang lain. Kata Oktovia lagi, dia juga berjangkit daripada orang yang lengkap divaksin dan sudah pun selesai kuarantin.

“Anti vaksin hanya untuk orang yang hasut untuk tidak divaksin, adakah saya mengajak orang untuk tidak ambil vaksin? Tidakkan? Baca balik komen tu. Sekali lagi saya cakap vaksin tidak wajib, be open sikit.

“Kita semua sama-sama tawakal pada Allah. Vaksin atau tak semua berusaha tawakal pada Allah. Saya pun berusaha juga tapi vaksin satu pilihan dan tidak wajib,” katanya.


Mangsa Gangguan Seksual Ebit Lew Beri Keterangan, Identiti Dirahsiakan

Memetik laporan Harian Metro, mangsa yang dikaitkan dengan siasatan kes gangguan seksual membabitkan pendakwah popular, Ustaz Ebit Lew sudah diambil keterangan oleh pihak polis.

Bagaimanapun, Pengarah Jabatan Siasatan Jenayah (JSJ) Bukit Aman Datuk Seri Abd Jalil Hassan berkata identiti mangsa dan jumlah saksi yang datang tidak akan didedahkan.

Kata pihak polis lagi, siasatan berhubung perkara itu masih diteruskan dan pihak polis masih menunggu saksi lain tampil membantu siasatan.

“Masih belum ada perkembangan terbaru lagi, orang ramai yang ada maklumat boleh tampil,” katanya.

Minggu lalu, Ebit Lew hadir di Ibu Pejabat Polis Bukit Aman sebagai saksi untuk membantu siasatan kes gangguan seksual yang dikaitkan dengannya seperti yang tular baru-baru ini.

Siasatan terhadap pendakwah itu dilakukan selepas pihak polis menerima laporan daripada beberapa individu mendakwa pendakwah itu melakukan gangguan seksual.


Netizen Samakan Mimi Lana Dengan Sajat

Perkongsian foto terbaru Mimi Lana di akaun Instagram miliknya menjadi perhatian ramai apabila rata-rata netizen mengatakan pelakon itu dilihat semakin seksi.

Seperti sudah dijangka, gambar tersebut mengundang komen-komen nakal lelaki hidung belang. Malah, ada yang menyamakan Mimi dengan usahawan kosmetik, Sajat.

BACA: Mimi Lana Nak Bantu 10 Tukang Cuci Yang Dipotong Gaji

Menerusi gambar tersebut, Mimi dilihat memakai singlet putih dan gayanya seolah sedang menghirup udara segar. Meksipun ramai yang memuji kecantikan pelakon itu, ada juga yang meninggalkan komen body shaming.

Apa pun diharap netizen berpada-padalah dalam memberi komen apatah lagi melibatkan body shaming, tak pasal-pasal kena saman pula nanti.


“Jangan Berani Usik Menantu Saya”

Menerusi satu perkongsian di Instagram, pelakon dan penerbit terkenal, Sheila Rusly meluahkan rasa berang dengan tindakan sebuah portal sengaja mengaitkan anaknya, Uzair dengan pelakon, Janna Nick.

Tidak hanya berdiam diri, Sheila memberi amaran bahawa dia akan mengambil tindakan undang-undang kepada portal berkenaan susulan fitnah tersebut.

“Kepada blogger atau portal di luar sana, saya akan korek dan ambil tindakan undang-undang, hantar surat saman. Saya tidak peduli.

“Saya marah sebab isu itu fitnah, Kalau melibatkan isu yang menyentuh keluarga saya, saya tidak boleh duduk diam. Pada saya, mereka tidak perlu mengambil peluang untuk mereka-reka cerita semata-mata untuk melariskan berita.

“Perkara itu memang tidak berlaku (hubungan antara Uzair dengan Janna). Lagi pun anak saya sudah mengenali isterinya sejak Elisya masih bersekolah lagi,” katannya.

Dalam pada itu, Sheila turut tidak faham bagaimana boleh timbul cerita melibatkan anaknya dan Janna sedangkan dia tidak pernah membuka mulut tentang apa yang berlaku. Katanya lagi, dia tidak akan menceritakan apa yang berlaku demi menjaga aib Janna.

“Perbalahan antara saya dengan Janna memang saya tidak akan diceritakan demi menjaga aib dia. Tapi janganlah sebab saya ‘mengunci mulut’, saya difitnah,” jelasnya.

Dalam pada itu, Sheila turut memberi amaran supaya jangan sesekali mengusik Elisya kerana dia sangat sayangkan anak menantunya itu dan tidak mahu melihat dia bersedih.

“Jangan sesekali usik menantu saya. Saya sangat sayangkan Elisya. Jadi tolong jangan tulis cerita yang tidak betul dan boleh mengguris hati menantu saya. Kalau menantu saya sedih, suaminya juga akan bersedih begitu juga saya. ,” tegasnya.

Sementara itu, Sheila berkata dia tidak pernah mengatur perkahwinan antara Uzair dengan Elisya dan merestui perkahwinan merkea serta percaya jodoh anaknya telah ditentukan oleh Allah.

“Saya tidak menentukan jodoh anak saya. Jodoh itu kerja Allah SWT. Saya memberi ruang untuk anak saya membuat keputusan terbaik untuk dirinya. Alhamdulillah, dia memilih Elisya walaupun dalam hubungan dia sebelum ini, ada fasa turun dan naik. Tapi itu lumrah dalam perhubungan.

“Tapi disebabkan jodoh mereka kuat dan saya nampak keikhlasan jodoh mereka, jadi saya merestui perkahwinan anak saya dengan Elisya. Jadi cukuplah ambil tahu hal keluarga saya, jangan tabur fitnah lagi,” katanya.


Berat Elyana Makin Susut, Tinggal 35 Kg Sahaja

Pada Jun lalu, penyanyi Elyana meluahkan rasa syukur beratnya naik 7kg selepas menjalani proses memasukkan darah dan susu ke dalam badannya.

Namun, dalam perkongsian terbaru, Elyana memuat naik status kesihatan terkininya dimana berat badannya semakin menurun sehingga 35kg.

Menerusi satu entri dikongsikan di Instagram, Elyana seolah meluahkan rasa sakit apabila memuat naik video berkenaan dengan lagu Sepi dendangan Yuni Sahara.

Sementara itu, dalam satu entri di Insta Story, Elyana seolah tidak dapat menahan rasa sakit namun terpaksa disembunyikan untuk keluarga tersayang.

“Sakit yang tak pernah surut, terbaring dalam bilik, sambil dengar suara anak. Kau nak, tapi tidak ada daya,” katanya.

Untuk rekod, Elyana menghidap kanser Limfoma tahap empat. Julai lalu, Elyana menjalani rawatan radioterapi pada bahagian hati dan pinggul bagi mengubati kanser dihadapinya sejak 10 tahun lalu.


Naim Daniel Gelar Anti Vaksin Jenis ‘Tak Malu’

Umum mengetahui, negara kini sedang bekerja keras dengan program vaksinasi untuk hampir menuju ke arah imuniti kelompok dalam menangani pandemik Covid-19.

Bagaimanapun, penyanyi Naim Daniel yang pelik dengan golongan yang tolak vaksin namun mahu mendapat layanan sama rata dengan penerima vaksinasi lengkap.

Naim berkata golongan anti vaksin seharusnya sedar mengenai kepentingan mengambil vaksin dimana ia adalah satu cara untuk menjaga nyawa sendiri serta orang sekeliling.

“Memang ia satu pilihan dan hak masing-masing. Tapi untuk menjaga nyawa, ia menjadi perkara wajib. Lagi pun kita dah disajikan dengan pelbagai input mengenai vaksin.

“Ia juga salah satu langkah untuk kita sama-sama membanteras Covid-19. Jadi janganlah pentingkan diri, apa yang kita lakukan untuk menjaga nyawa,” katanya.

Sebelum ini, Naim ada memuat naik status di Twitter menggelar golongan anti vaksin tidak tahu mahu kerana mahukan kelebihan seperti individu yang sudah lengkap vaksin.

Dalam pada itu, Naim berkata dia akan terus menggunakan platform media sosialnya untuk menyebarkan maklumat dan mesej positif kepada orang ramai.

“Sampaikan mesej yang sepatutunya sebagai tanggungjawab kepada masyarakat. Sebagai orang dikenali kita kena pastikan kita sebarkan benda baik. Jadi saya harap semua rakan selebriti gunakan platform untuk buat benda baik,” katanya.


Farah Nabilah Berhijab Penuh, Peminat Doa Semoga Istiqamah

Sejak kebelakangan ini, perkongsian foto pelakon Farah Nabilah menjadi perhatian ramai apabila dilihat sering mengenakan selendang.

Bagaimanapun, video terbaru pelakon itu menjadi bualan apabila Farah dilihat mengenakan tudung sepenuhnya. Menerusi video tersebut, Farah memakai baju dan tudung berwarna hitam sedondon.

Penampilan pelakon itu mendapat pelbagai reaksi daripada rakan artis dan peminat yang memuji Farah yang manis berhijab penuh serta mendoakan agar kekal istiqamah. Farah turut mengucapkan terima kasih di atas segala doa dan kata-kata yang baik untuk dirinya.

Terdahulu, ramai selebriti wanita berhijrah dengan mengambil keputusan untuk tampil berhijab sempena Maal Hijrah, antaranya Izara Aishah, Elizad, Betty Rahmad dan Nana Mahazan.


“Kalau Boleh Mudahkan Untuk Berdakwah & Bergerak, Kenapa Tolak Vaksin?”

Mengulas mengenai vaksin yang ditolak sesetengah individu dengan menggunakan agama sebagai alasan, pelawak dan pengacara, Nabil Ahmad berkata vaksin itu ‘duduk’ dalam ikhtiar.

Menurut Nabil, dia ada merujuk dengan beberapa ustaz yang mengajarnya dan bertanyakan mengenai pengambilan vaksin Covid-19.

BACA: Pemergian Siti Sarah Beri Iktibar, Nabil Ahmad & Isteri Padam Gambar Lama

“Kita takut benda yang kita tak tahu sama ada betul atau tak sebab kita dengar macam-macam benda. Saya ambil sebab ustaz-ustaz saya yang belajar agama dari kecil sampai dah tua, semuanya ambil. Mereka ambil sebab itu adalah ikhtiar,” katanya.

Tambah Nabil lagi, jika dengan pengambilan vaksin dapat memudahkan mereka untuk berdakwah dan bergerak, mengapa ianya perlu ditolak.

“Kalau ini jalan untuk kita boleh bergerak dan buat berdakwah, beritahu orang mengenai Allah dan Nabi, mereka ambil vaksin.

“Mereka nak sampaikan agama dan berdakwah. Kalau tak, tak boleh bergerak dan bagaimana mereka nak mengajar agama,” katanya.

Dalam pada itu, Nabil berkata lagi dia menyerahkan segala hal mengenai kesihatan dan kemudaratan kepada Allah sepenuhnya.

“Sihat dan mudarat, mereka (guru-gurunya) letakkan 100 peratus kepada Allah. Kita ambil mana yang memudahkan diri kita.

“Itu semua demi memelihara ukhwah dan semangat agama kita. Mati itu takdir Allah. Kalau ambil vaksin atau tidak, itulah tarikh dan waktu yang kita takkan boleh elak,” katanya.


Hukuman Penjara 13 Bulan Farid Kamil Diganti Denda RM5,500

Sebelum ini pelakon Farid Kamil diperintah untuk dipenjarakan selama 13 bulan, bagaimanapun hukuman tersebut digantikan dengan denda sebanyak RM5,500.

Mahkamah bersetuju untuk menggantikan hukuman penjara 13 bulan bagi kesalahan melibatkan kekerasan jenayah kepada denda RM5,000 dan RM500 bagi hukuman penjara empat bulan kerana mengeluarkan perkataan tidak sopan.

BACA: Gelaran Datuk Farid Kamil Ditarik Balik, Netizen Simpati Dengan Diana Danielle

Pesuruhjaya Kehakiman Nurulhuda Nur’aini Mohamad Nor di Mahkamah Tinggi Shah Alam membenarkan rayuan dibuat keatas kes oleh pelakon tersebut.

Selain itu, Farid juga menyesal dengan perbuatan yang dilakukan dan memohon maaf ketika perbicaraan berlangsung.

Sebelum ini, Farid Kamil dijatuhi hukuman 13 bulan penjara bagi sabitan kes menggunakan kekerasan jenayah terhadap anggota polis dan empat bulan penjara bagi sabitan kes mengeluarkan perkataan tidak sopan.


Remy Ishak, Isteri Terima Hadiah Daripada Agong & Permaisuri

Selamat disatukan pada Sabtu lalu, rezeki pelakon Remy Ishak dan isteri, Ezza Yusof melimpah apabila menerima hadiah istimewa daripada Yang di-Pertuan Agong dan Raja Permaisuri Agong.

Menerusi satu perkongsian di Instagram, pasangan itu terharu dengan pemberian berkenaan. Dapat dilihat beberapa kotak berwarna kuning dibungkus dengan cantik.

“Syukur Alhamdulilah, nak kongsikan sedikit, kami dapat hadiah istimewa daripada Istana Negara. Menjunjung kasih Kebawah Duli Yang Maha Mulia Yang di-Pertuan Agong dan Permaisuri Agong untuk hadiah ini.

“Terima kasih utuk hadiah yang sangat istimewa ini dan anugerah perkahwinan kepada kami berdua. Kami mendoakan kesejahteraan dunia dan akhirat serta limpah kurniaan Allah SWT buat Tuanku dan Tunku,” katanya.

Sabtu lalu, Remy selamat bernikah dengan bekas tunangnya, Ezza Yusof dengan sekali lafaz pada dalam satu majlis tertutup mengikut SOP ketat di Masjid Negara, Kuala Lumpur.


Nora Danish Dihentam Bawa Anak-Anak Dine-In

Umum mengetahui sejak Jumaat lalu, kerajaan sudah memberikan kelonggaran termasuk dibenarkan untuk makan di restoran buat individu yang sudah lengkap vaksinasi.

Tidak ketinggalan, pelakon Nora Danish mengambil peluang menjamu selera di sebuah restoran di ibu kota bersama suami serta anak-anak.

BACA: Terima Dos Pertama Sinovac, Nora Danish Dipuji Tak Pilih Vaksin

Menerusi satu entri dikongsikan di Instagram, Nora memberitahu acara makan malam bersama anak-anak sebelum sekolah bermula.

Bagaimanapun, perkongsian Nora itu menimbulkan rasa kurang senang netizen yang mempertikaikan tindakan pasangan itu membawa anak-anak kecil makan di restoran.

Kritikan netizen itu turut mendapat perhatian suaminya, Nedim yang meninggalkan komen menempelak persoalan netizen dengan membalas kanak-kanak dibenarkan dine in namun perlu ditemani ibu bapa.


“Saya Bertudung Bukan Sebab Siti Sarah, Tapi Kerana Allah”

Sempena Maal Hijrah baru-baru ini, pelakon dan penyampai radio, Siti Elizad membulatkan hatinya untuk berhijrah ke arah lebih baik dengan mengenakan tudung.

Mengakui sudah lama menyimpan niat untuk bertudung, Elizad berkata dia mula mengenakan tudung selepas suaminya, Shamsul Baharin membeli beberapa helai tudung untuknya secara dalam talian.

BACA: Sudah Lama Simpan Niat, Doa Suami Elizad Untuk Bertudung Termakbul

Berkongsikan perasaan selepas berhijab, Elizad berkata dia sangat selesa dengan penampilan terbarunya itu namun dia cuba perlahan-lahan perbaiki kelemahan diri.

“Saya masih cuba perlahan-lahan memperbaiki kelemahan dan kekurangan diri. Seperti anda lihat saya masih dengan gaya Siti Elizad seperti memakai tali pinggang dan anting-anting.

“Apa pun doa saya kepada Allah SWT supaya dibukakan pintu hati untuk lebih menjadi muslimah yang lebih baik tidak akan pernah berhenti dan harapnya kekal istiqamah,” katanya.

Ramai beranggapan pelakon itu memakai tudung selepas mendapat hadiah tudung daripada Allahyarham Siti Sarah, Elizad berkata dia bertudung kerana Allah dan bukan disebabkan orang lain.

“Seboleh-bolehnya saya tak mahu kaitkan hijrah saya dengan arwah atau kisah-kisah kebaikan arwah. Saya pakai tudung kerana Allah dan niat sendiri bukan disebabkan orang lain.

“Perkara lain yang saya nak cakap tentang arwah, dia selalu beri hadiah kepada saya dan sangat bangga dengan Shuib yang sangat tenang menghadapi dugaan ini,” katanya.


Suhaimi Saad Respect 779 Guru Tolak Vaksin

Ada sahaja kontroversi membabitkan bekas penyanyi nasyid, Suhaimi Saad. Terbaru, Suhaimi meluahkan rasa hormat terhadap 770 guru di Johor yang tidak mahu menerima suntikan vaksin Covid-19.

Menerusi satu perkongsian di Instagram, Suhaimi mengatakan hanya orang yang bodoh sahaja yang akan mematuhi peraturan pelu menerima vaksin.

BACA: “Vaksin Ni Tuhan Ke? Nak Masuk Masjid, Mall Nak Kena 2 Dos Dulu”

Dalam entri tersebut, Suhaimi turut mendoakan agar urusan kesemua guru-guru tersebut dipermudahkan.

Sebelum ini, Suhaimi ada memuat naik perkongsian mengenai Tuanku Mahkota Johor (TMJ) mahu bertemu dengan 779 guru berkenaan. Suhaimi turut mempersoalkan mengapa guru-guru berkenaan menolak vaksin.

Sebelum ini, media melaporkan 779 guru tersebut akan dipanggil Jabatan Pendidikan Negeri Johor (JPNJ) untuk diberikan penerangan kepentingan vaksin supaya diambil oleh mereka.


Nourul Dah Tak Sabar Nak Pindah Ke Bali

Umum mengetahui, penyanyi Nourul Depp sekeluarga bakal berhijrah ke Bali untuk mendapatkan kehidupan yang lebih baik. Nourul berkata mereka sepatutnya pindah tahun lalu namun terpaksa ditangguhkan susulan pandemik Covid-19.

Terbaru, Nourul memaklumkan terpaksa menunggu lagi tarikh untuk ke Bali. Menurut Nourul, mereka perlu menunggu kebenaran dari kerajaan Indonesia untuk berbuat demikian.

BACA: Berhijrah Ke Bali Minggu Depan, Nourul Depp Sayu Nak Tinggalkan Malaysia

“Kami sekeluarga sedang menunggu Indonesia buka pintu untuk kemasukan visa yang sudah diperolehi sejak Jun lalu.

“Namun disebabkan kes Covid-19 tinggi di sana, mereka tutup sementara dari awal Julai lalu. Difahamkan juga, kes positif Covid-19 di sana sudah turun lebih daripada 50 peratus sekarang,” katanya.

Nourul berkata mereka kini menunggu tarikh 23 Ogos iaitu hari ini untuk pengumuman lanjut. Ujarnya, segala barangan untuk dibawa ke sana sudah pun siap dibungkus.

“Kalau mereka buka kami terus bergerak seperti yang dirancang. Buat sementara waktu, kami masih berada di rumah lagi sambil menunggu hari. Penularan pandemik Covid-19 ini memang banyak menyusahkan orang.

“Kami tak pergi mana-mana sekarang kerana bimbang demam dan menjaga prosedur operasi standard (SOP) kerana tak nak jadual tangguh lagi,” katanya.

Terdahulu, Nourul memberitahu sudah membuat bayaran penuh untuk pembelajaran anak-anaknya. Dia juga mahukan anak-anaknya menerima pendidikan yang terbaik di sekolah yang bagus di Bali.


Elvina Mohamad Enggan Hamil Waktu Pandemik

Melihatkan bahaya virus Covid-19 dan banyak jumlah kematian melibatkan wanita mengandung, pelakon Elvina Mohamad enggan menambah cahaya mata ketika pandemik ini.

Perkara itu didedahkan Elvina menjawab soalan daripada pengikutnya sama ada mempunyai perancangan untuk menambah cahaya mata lagi.

Elvina berkata dia dan suami sememangnya merancang untuk menambah cahaya mata kedua namun bukan tahun ini melihatkan situasi sangat berisiko.

“Saya dan suami merancang nak ada anak kedua tapi bukan dalam tahun ini. Saya tak nak hamil sewaktu pandemik sebab terlalu berisiko.

“Jadi, andai virus ini berlalu pergi suatu hari nanti, barulah kami merancang semula. Insya-Allah, kalau ada rezeki. Doakan ya!” katanya.

Elvina mendirikan rumah tangga bersama suami, Datuk Haniff Borhan pada 18 Mac 2018. Pasangan ini dikurniakan seorang cahaya mata iaitu Karl Mateen kini berusia dua tahun lapan bulan.


Fasha Sandha Akui Terkejut Elisya Sandha Kahwin Muda

Turut gembira adik kesayangannya Elisya Sandha sudah pun bergelar isteri, pelakon Fasha Sandha tidak melepaskan peluang menitipkan tip dalam rumah tangga.

Fasha berharap pasangan itu akan sentiasa menerima kekurangan dan kelebihan masing-masing untuk melengkapi antara satu sama lain.

“Saya berulang kali berpesan kepada Elisya dari mereka bertunang sehingga sekarang. Pesanan saya agar mereka sentiasa menerima kekurangan satu sama lain.

“Paling penting, terima kekurangan dahulu sebelum kelebihan masing-masing. Sebab setiap pasangan kena saling melengkapi. Tiada manusia yang sempurna tetapi yang penting, masing-masing dapat memberi kebahagiaan antara satu sama lain,” katanya.

Dalam pada itu, Fasha berkata dia akui terkejut apabila adiknya itu meluahkan hasrat untuk berkahwin di usia muda namun menganggap jodoh mereka kuat.

“Elisya baru sahaja berusia 22 tahun. Tapi apa-apa pun, itu semua kerja Alalh. Jodoh mereka sampai awal..lama sangat bercinta walaupun ‘on off’ tapi jodoh mereka sangat kuat.

“Uzair pun seorang lelaki yang baik dan gentleman. Saya yakin Uzair boleh memberikan kebahagiaan kepada Elisya,” katanya.

Sabtu lalu, Elisya selamat bernikah dengan anak pengarah terkenal, Sheila Rusly iaitu Uzair Haqimy, 25, di Pejabat Agama Islam Daerah Gombak.


“Kalau Ada Yang Patah Hati, Tolong Maafkan Saya”

Selamat mendirikan rumah tangga Sabtu lalu, nampaknya ramai peminat yang patah hati dan kecewa apabila hero Malaya, Remy Ishak sudah pun berkahwin dengan wanita pilihan hati, Ezza Yusof.

Menerusi satu perkongsian di Instagram, Remy sempat memuat naik video daripada peminatnya yang patah hati dengan keputusan pelakon itu untuk menamatkan zaman bujang.

BACA: “Untuk Ada Lebih 3 Anak Dalam 5 Tahun Ini Tak Mungkin Berlaku”

Meskipun video itu hanya gurauan semata-mata untuk menceriakan harinya, Remy bagaimanapun memohon maaf sekiranya ada dikalangan peminatnya yang kecewa.

“Saya tahu mereka semua adalah peminat dan penyokong yang bergurau untuk menceriakan hari saya, tapi kalau ada yang betul-betul patah hati, tolong maafkan saya,” tulisnya.

Remy turut berkongsikan video memaparkan seorang wanita sedang bersedih berlatar belakangkan lagu nyanyian Rossa berjudul Hati Yang Kau Sakiti.

Dalam entri tersebut, Remy berkata dia akan terus berlakon dan menghiburkan peminat-peminatnya walaupun sudah bergelar suami orang.

Sabtu lalu, Remy selamat bernikah dengan bekas tunangnya, Ezza Yusof dengan sekali lafaz pada dalam satu majlis tertutup mengikut SOP ketat di Masjid Negara, Kuala Lumpur.


Hampir Sebulan Ditidurkan, Ibu Syamel Meninggal Dunia

Ibu kepada penyanyi Syamel, Wan Faaizah Karim, 55 tahun disahkan meninggal dunia di sebuah pusat perubatan swasta Kuala Lumpur pada jam 10.09 malam tadi.

Hampir sebulan dirawat akibat kekurangan oksigen, Syamel berkata doktor sudah melakukan yang terbaik namun Allah lebih menyayangi arwah ibunya.

BACA: Baru Buka Berapa Bulan, Ernie & Syamel Terpaksa Jual Kedai Makan

“Doktor dah cuba yang terbaik tapi bukan rezeki, Allah lebih sayangkan umi. Saya reda dengan pemergiannya. Sekarang saya masih dalam proses menguruskan jenazah di hospital. Mungkin akan dibawa ke surau berdekatan dengan rumah.

“Saya akan lakukan yang terbaik mengikut SOP memandangkan dalam situasi sekarang. Insya-Allah kalau tuada apa-apa jenazah akan dikebumikan pada tengah hari esok,” katanya.

Terdahulu, pada Julai lalu Syamel memaklumkan ibunya masih koma selepas terpaksa ditidurkan berikutan masalah kekurangan oksigen dalam badan.